open-index/open-wikipedia-markdown huggingface dataset:
പട്ട്

right|thumb|പട്ടുവസ്ത്രം
പ്രകൃതിദത്തമായ ഒരുതരം മാംസ്യനാരാണ്‌ സിൽക്ക് അഥവാ **പട്ട്**. പൊതുവേ അറിയപ്പെടുന്ന തരം പട്ട് പട്ടുനൂൽപ്പുഴുവിന്റെ കൊക്കൂണിൽ നിന്നുമാണ്‌ നിർമ്മിക്കുന്നത്. തുണി നെയ്യുന്നതിനാണ്‌ പട്ട് പൊതുവേ ഉപയോഗിക്കുന്നത്. മിക്ക സമൂഹങ്ങളിലും വളരെ വിലമതിക്കുന്ന തുണിയാണ് പട്ട്. പട്ടുനൂൽപ്പുഴുവിന്റെ കൊക്കൂണിൽ നിന്നുമെടുക്കുന്ന അസംസ്കൃത പട്ടിനെ നൂറ്റ് നൂലാക്കി ഈ നൂലുകൊണ്ടാണ് പട്ടുതുണി നെയ്യുന്നത്. 
## ചരിത്രം
ബി.സി.ഇ. 5000 ആണ്ടിനടുത്ത് ചൈനയിലാണ് പട്ട് നിർമ്മാണം ആദ്യമായി തുടങ്ങിയത്. ആയിരക്കണക്കിന് വർഷങ്ങളോളം പട്ട് നിർമ്മാണത്തിനുള്ള ഈ വിദ്യ ചൈനക്കാർ അതീവരഹസ്യമായി സൂക്ഷിച്ചുപോന്നു‌.
### പട്ടുപാത (സിൽക്ക് റൂട്ട്)

ചൈനയിൽ നിന്നുമുള്ള ചില സഞ്ചാരികൾ അവരുടെ യാത്രയിൽ പട്ട് കൈയിൽ കരുതിയിരുന്നു. ചൈനീസ് സഞ്ചാരികളുടെ ഈ പാതകൾ കാലക്രമേണ **പട്ടുപാത** (സിൽക്ക് റൂട്ട്) എന്ന് അറിയപ്പെട്ടു
right|thumb|300px|പട്ടുപാതകൾ - കരമാർഗ്ഗവും ജലമാർഗ്ഗവും യഥാക്രമം ചുവപ്പ്, നീല എന്നീ നിറങ്ങളിൽ കാണിച്ചിരിക്കുന്നു
ചൈനയിലെ ഭരണാധികാരികൾ, ഇറാനിലേയും പശ്ചിമേഷ്യയിലേയും രാജാക്കന്മാർക്ക് പട്ട് സമ്മാനമായി കൊടുത്തയച്ചിരുന്നു. അവിടെ നിന്നും പട്ടിന്റെ പ്രസിദ്ധി യുറോപ്പിലേക്കും വ്യാപിച്ചു. ക്രിസ്തുവർഷാരംഭമായപ്പോഴേക്കും റോമിലെ ഭരണാധികാരികളുടേയും ധനികരുടേയും ഇടയിൽ പട്ടുവസ്ത്രം ആഢ്യതയുടെ പ്രതീകമായി. ചൈനയിൽ നിന്നും റോം വരെ ദുർഘടമായ പാതയിലൂടെ എത്തിക്കേണ്ടിയിരുന്നതിനാൽ ഇവിടെ പട്ട് വളരെ വിലപിടിച്ച ഒന്നായിരുന്നു. ഇതിനു പുറമേ പട്ടുപാതയിലുടനീളം കച്ചവടക്കാർ കടന്നുപോകുന്നതിന് തദ്ദേശീയർ പ്രതിഫലം വാങ്ങുകയും ചെയ്തിരുന്നു. ചില രാജാക്കന്മാർ ഈ പാതയുടെ വലിയ ഭാഗങ്ങളുടെ നിയന്ത്രണം കൈയടക്കുകയും കച്ചവടക്കാരിൽ നിന്നും നികുതിപിരിക്കുകയും ചെയ്തിരുന്നു.  പകരം അവരുടെ അതിർത്തി കടക്കുന്നതു വരെ കച്ചവടക്കാർക്ക് സംരക്ഷണം നൽകുകയും ചെയ്തു..

പട്ടുപാത നിയന്ത്രണം കൈയാളിയിരുന്നവരുടെ കൂട്ടത്തിൽ മുൻപന്തിയിൽ നിൽക്കുന്നത് ക്രിസ്ത്വാബ്ദത്തിന്റെ തുടക്കത്തിൽ മദ്ധ്യേഷ്യയും വടക്കുപടിഞ്ഞാറൻ ഇന്ത്യയും ഭരിച്ചിരുന്ന കുശാനരായിരുന്നു. 
പട്ടുപാതയുടെ പ്രധാനമാർഗം, ഇന്നത്തെ അഫ്ഘാനിസ്താന്റെ വടക്കുള്ള പ്രദേശങ്ങളായ പുരാതന സോഗ്ദിയയിലൂടെയായിരുന്നെങ്കിലും (ഇന്നത്തെ നഗരങ്ങളായ സമർഖണ്ഡ്, ബുഖാറ തുടങ്ങിയവ ഈ പ്രധാന പാതയിൽ നിലകൊള്ളുന്നു)‌ കുശാനരുടെ ഭരണകാലത്ത് പട്ടുപാതയുടെ ഒരു ശാഖ മദ്ധ്യേഷ്യയിൽ നിന്നും തെക്കോട്ട് അതായത് സിന്ധൂനദിയുടെ അഴിമുഖത്തുള്ള തുറമുഖങ്ങളിലേക്ക് നീണ്ടു. ഈ തുറമുഖങ്ങളിൽ നിന്നും ഈജിപ്ഷ്യൻ ചെങ്കടലിലൂടെ റോമാസാമ്രാജ്യത്തിലേക്ക് പട്ടും മറ്റു ചരക്കുകളും കപ്പൽ വഴി കയറ്റി അയച്ചിരുന്നു. റോമൻ സാമ്രാജ്യവും പാർത്തിയയുമായുള്ള  യുദ്ധകാലത്ത് കടൽ‌മാർഗ്ഗമുള്ള ഈ പാതയുടെ പ്രാധാന്യം ഗണ്യമായി വർദ്ധിച്ചു.

പതിനാറാം നൂറ്റാണ്ടീൽ യൂറോപ്പും ഏഷ്യയും തമ്മിൽ കടൽമാർഗ്ഗം തുറക്കപ്പെട്ടതോടെ പട്ടുപാതയുടെ പ്രാധാന്യം കുറഞ്ഞു.

## പട്ടുനിർമ്മാണം ഇന്ത്യയിൽ

ഇന്ത്യയിൽ ബനാറസ്, കാഞ്ചീപുരം തുടങ്ങിയ സ്ഥലങ്ങളിൽ പണ്ടുതന്നെ  പട്ടുതുണി നിർമ്മാണം വേരോടി വളർന്നുകഴിഞ്ഞിരുന്നു.  ബ്രിട്ടിഷുകാർ ഇന്ത്യയിലെ പട്ടുതുണി നിർമ്മാണത്തെ തളർത്താനായി ഇവിടത്തെ പട്ടുനെയ്ത്തുകാരുടെ വിരലുകൾ മുറിച്ചുകളയുകവരെ ചെയ്തിട്ടുണ്ട്.

## പട്ടുതുണി നിർമ്മാണം
പട്ടുതുണികളുടെ ഏറ്റവും വലിയ ഗുണം അവയുടെ നേർമ്മയാണ്‌.  തീരെ ഭാരം കുറഞ്ഞതുമാണ്‌ അത്.  പട്ട്തുണികൾക്ക് സ്വാഭാവികമായിത്തന്നെ നല്ല പകിട്ടും തിളക്കവും ഉണ്ട്.     നിറങ്ങൾ ചേർക്കുമ്പോഴും ഈ ഗുണങ്ങൾ നഷ്ടപ്പെടുകയുമില്ല.

### പട്ടുനൂൽപുഴു വളർത്തൽ‍

### നെയ്ത്തുരീതികൾ

## അവലംബം


വർഗ്ഗം:വസ്ത്രധാരണം
വർഗ്ഗം:നാരുകൾ
വർഗ്ഗം:പട്ട്
വർഗ്ഗം:പ്രാണിജന്യമായ ഉൽപ്പന്നങ്ങൾ
ബൈസന്റൈൻ സാമ്രാജ്യം

കോൺസ്റ്റാന്റിനോപ്പിൾ തലസ്ഥാനമായി മദ്ധ്യകാലഘട്ടങ്ങളിൽ നിലനിന്നിരുന്ന **കിഴക്കൻ റോമാ സാമ്രാജ്യത്തെ** സൂചിപ്പിക്കാൻ ഉപയോഗിക്കുന്ന പേരുകളാണ്‌ **ബൈസന്റൈൻ സാമ്രാജ്യം** എന്നതും **പൗരസ്ത്യ റോമാ സാമ്രാജ്യം** എന്നതും. ഇവിടുത്തെ ദേശവാസികളും അയൽരാജ്യങ്ങളിൽ വസിച്ചിരുന്നവരും ഈ രാജ്യത്തെ **റോമാ സാമ്രാജ്യം** അഥവാ **റോമാക്കാരുടെ സാമ്രാജ്യം** (ഗ്രീക്കിൽ , *Basileía ton Rhōmaíōn*) അല്ലെങ്കിൽ **റൊമാനിയ** (, *Rhōmanía*) എന്ന് വിളിച്ചുപോന്നു. ഇവിടുത്തെ ചക്രവർത്തിമാർ റോമാ ചക്രവർത്തിമാരുടെ പിന്തുടർച്ച തെറ്റിക്കാതെ തങ്ങളുടെ ഗ്രീക്കോ-റോമൻ നിയമ സാംസ്കാരിക പാരമ്പര്യം കാത്തുപോന്നു. ഇസ്ലാമിക ദേശങ്ങളിൽ ഇത്  (*[[Rûm]]* "റോം") എന്നായിരുന്നു പ്രധാനമായും അറിയപ്പെട്ടിരുന്നത്. ഇവിടെ മദ്ധ്യകാല ഗ്രീക്കുകാർ നിലനിർത്തിയിരുന്ന ഭാഷാപരവും, സാംസ്കാരികവും, ജനസംഖ്യാശാസ്ത്രപരവുമായ മുൻതൂക്കം  മൂലം പല പാശ്ചാത്യ യൂറോപ്പ്യൻ രാജ്യവാസികൾക്കും ഇത് *ഇമ്പീരിയും ഗ്രീക്കോറും* അഥവാ *ഗ്രീക്കുകാരുടെ സാമ്രാജ്യം* ആയിരുന്നു.

ബൈസന്റൈൻ സാമ്രാജ്യകാലത്തെ പല ചരിത്രാവശിഷ്ടങ്ങളും തലസ്ഥാനമായിരുന്ന കോൺസ്റ്റാന്റിനോപ്പിളിൽ (ഇന്നത്തെ ഇസ്താംബൂളിൽ) ഇന്നും നിലനിൽക്കുന്നു. അയ സോഫിയ, കോറ പള്ളി എന്നിവ ഇവയിൽ ചിലതാണ്.

## അവലംബം


വർഗ്ഗം:പുരാതന റോമിന്റെ ചരിത്രം
വർഗ്ഗം:ബൈസന്റൈൻ സാമ്രാജ്യം
ഇദി അമീൻ

ആഫ്രിക്കൻ രാജ്യമായ  ഉഗാണ്ടയുടെ ഭരണാധികാരിയായിരുന്നു ഇദി അമീൻ . ഇദി അമീനെ ചരിത്രം കാണുന്നതു ക്രൂരനായ ഒരു ഭരണാധികാരിയായാണു. അനേകമാളുകൾ അമീന്റെ ദുർഭരണത്തിൽ കൊല്ലപ്പെട്ടു.  ഏഷ്യൻ വംശജരെ പുറത്താക്കി വംശീയ ശുദ്ധികരണം തന്നെ നടത്തപ്പെട്ടു. എതിരാളിയുടെ ശരീരാവയവങ്ങൾ മുറിച്ചെടുത്ത് കഴുത്തിൽ തൂക്കി നടക്കുന്നതു അദ്ദേഹത്തിന്റെ വിനോദമായിരുന്നു എന്ന് പറയപ്പെടുന്നു. എന്നാൽ ഇത് വ്യാജ പ്രചരണം മാത്രമാണ് എന്ന് മറ്റൊരു വിഭാഗം വാദിക്കുന്നു.1979 ൽ ടാൻസാനിയയുടെ സഹായത്തോടെ നടന്ന പട്ടാള അട്ടിമറിയിൽ അമീൻ പുറത്താക്കപ്പെട്ടു..

## അവലംബം


വർഗ്ഗം:1925-ൽ ജനിച്ചവർ
വർഗ്ഗം: 2003-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 16-ന് മരിച്ചവർ
വർഗ്ഗം:പട്ടാള അട്ടിമറിയിൽ അധികാരം പിടിച്ചവർ
മാർബിൾ

thumb|മാർബിൾ.
[thumb|മാർബിൾ കൊണ്ട് നിർമ്മിച്ച് ലോകപ്രശസ്തമായ [താജ്മഹൽ.]]
ചുണ്ണാമ്പുകല്ലിന്‌ താപ മർദ്ദങ്ങളുടെ സാന്നിധ്യത്തിൽ രൂപാന്തരം സംഭവിച്ച് ഉണ്ടാകുന്നതാണ്‌ മാർബിൾ. ഇതിന്റെ ഭൂരിഭാഗവും കാൽസൈറ്റ് ആയിരിക്കും. കെട്ടിടങ്ങൾ, പ്രതിമകൾ തുടങ്ങി നിരവധി ആവശ്യങ്ങൾക്ക് മാർബിൾ ഉപയോഗിച്ചുവരുന്നു.

വർഗ്ഗം:കല്ലുകൾ
വർഗ്ഗം:നിർമ്മാണസാമഗ്രികൾ
മേമുണ്ട

**മേമുണ്ട** കോഴിക്കോട് ജില്ലയിലെ പഴയ കടത്തനാട്ടിൽ പെട്ട ഒരു ഗ്രാമമാണു്. തച്ചോളി ഒതേനൻറെ ജീവിതവുമായുള്ള ബന്ധമാണു് മേമുണ്ടയുടെ ഒരുചരിത്രം. ഇത് വലിയ രണ്ടു മലകളാൽ ചുറ്റപ്പെട്ടിരിക്കുന്ന ഒരു ഗ്രാമമാണ്-വലിയ മലയും, മുത്തപ്പൻ മലയും.  പ്രസിദ്ധമായ ലോകനാർകാവ് ക്ഷേത്രവും ഇവിടെയാണ്. ഡിസംബറിലെയും മാർച്ചിലെയും പ്രസിദ്ധമായ ലോകനാർകാവ് ഉത്സവങ്ങളാണ് ഈ ഗ്രാമത്തിന്റെ പ്രധാന ആകർഷണം. മൂന്നു പുരാതനപാറ ഗുഹകൾ ഇവിടെ കണ്ടെത്തിയിട്ടുണ്ട്. ഇവിടെയുള്ള മേമുണ്ട വില്ലേജ് ഓഫീസ് ബ്രിട്ടീഷ് ഭരണ കാലത്തെ ആയുധപ്പുരയയിരുന്നു.
ഇവിടെ അധികപേരും ആശ്രയിക്കുന്നത്  നിർമ്മാണ മേഖലയാണ്. കൂടാതെ കർഷകർ,ഉദ്ദ്യോഗസ്ഥർ,വിദഗ്ദ്ധ തൊഴിലാളികൾ എന്നിവരും ഇവിടെ ഉണ്ട്. ഒരു വലിയ പങ്ക് ഗൾഫ് മേഖലയെ ആശ്രയിക്കുന്നു.

## ആരാധനാലയങ്ങൾ
*ലോകനാർകാവ് ഭഗവതി ക്ഷേത്രം
*മേമുണ്ട മഠം ക്ഷേത്രം
*പട്ടയാട്ട് അമ്പലം
*സിദ്ധാശ്രമം
*മൊയിലോത്തറ ക്ഷേത്രം
*മേമുണ്ട മസ്ജിദ്
*പയം കുറ്റി മുത്തപ്പൻ മല

## വിദ്യഭ്യാസസ്ഥാപനങ്ങൾ
***മേമുണ്ട ഹയർ സെക്കണ്ടറി സ്കൂൾ**
ഈ സ്കൂളിന്റെ തറക്കല്ലിടൽ നിവ്വഹിച്ചത്  അന്നത്തെ മുഖ്യമന്ത്രിയായിരുന്ന ഇ.എം.എസ്. ആയിരുന്നു. പലതവണ സംസ്ഥാന സ്കൂൾ യുവജനോത്സവത്തിൽ നാടക മൽസരത്തിൽ ഈ സ്കൂൾ ഏ ഗ്രേഡും ഒന്നാം സ്ഥാനവും നേടിയിരുന്നു. 2000-ൽ ആണ് ഈ സ്കൂളിൽ ഹയർ സെക്കണ്ടറി വിഭാഗം തുടങ്ങിയത്.
*ചിറവട്ടം ഏൽ പി സ്കൂൾ
*കരുവോത്ത്  എൽ.‍ പി. സ്കൂൾ
*എം.ഇ.എസ്.കോളേജ് വടകര, മേമുണ്ട
*അന്സാര് കോളേജ്

## സമീപ സ്ഥലങ്ങൾ
*വടകര
*കോട്ടപ്പള്ളി
* മേമുണ്ട
*വില്ല്യാപ്പള്ളി
*മണിയൂർ
*മേപ്പയിൽ
*നടക്കുതാഴ

## മേമുണ്ട ഗ്രാമത്തിലെ [[അംശം|അംശങ്ങൾ]]
* മേമുണ്ട മഠം
* മേമുണ്ട 
* കീഴൽ
* കുട്ടോത്ത്
* കാവിൽ
* അരകുളങ്ങര
* ചല്ലിവയല്
* മീങ്കണ്ടി

## ക്ലബുകൾ

*ഉദയ ആട്സ് ക്ലബ് 
*ബ്രദേഴ്സ് സ്പോട്സ് ക്ലബ് 
*ഒരുമ മേമുണ്ട മഠം
*ഫ്രണ്ട്സ് ആട്സ് ക്ലബ് 
*പല്ലവി ആട്സ് ക്ലബ്
*പുലരി ആട്സ് ക്ലബ് 
*എവർ ഗ്രീന് നാച്യറല് ക്ലബ്

## യാത്രാ മാർഗ്ഗങ്ങൾ
കോഴിക്കോട് വിമനത്താവളം ഇവിടെ നിന്നു 72 കി മി അകലെയാണ്‌. വടകര റെയിൽ വെ സ്റ്റേഷൻ 6 കി മി.
വടകര നിന്നും ഇവിടുത്തേക്ക് ബസ് സർവീസ് ഉണ്ട്.

## കളരി പരിശീലന കേന്ദ്രം
   ശ്രീ ഉദയ കളരി സംഘം 

## അവലംബം

*http://www.india9.com/i9show/Memunda-57465.htm
*http://www.kalakeralam.com/festivals/festivals12.htm       
*www.memunda.com

## 

വർഗ്ഗം: കോഴിക്കോട് ജില്ലയിലെ ഗ്രാമങ്ങൾ
നിഘണ്ടു

ഒരു ഭാഷയിലെ വാക്കുകൾ അക്ഷരമാലാക്രമത്തിലോ വർണമാലാക്രമത്തിലോ അടുക്കി അവയുടെ അർഥവും ഉച്ചാരണവും നിർവചനങ്ങളും പ്രയോഗങ്ങളും മറ്റു വിവരങ്ങളും അതേ ഭാഷയിലോ മറ്റു് ഭാഷകളിലോ നൽകുന്ന അവലംബഗ്രന്ഥമാണ്‌ **നിഘണ്ടു** അഥവാ **ശബ്ദകോശം**. 

ഒരു വാക്കിനു തന്നെ ചിലപ്പോൾ ഒന്നിലധികം അർഥങ്ങളുണ്ടാവാം. ഇത്തരം സന്ദർങ്ങളിൽ, 'കൂടുതൽ പ്രചാരമുള്ള അർഥം ആദ്യം' എന്ന ക്രമമാണ് മിക്ക നിഘണ്ടുക്കളിലും സ്വീകരിക്കുന്നത്. 

നിഘണ്ടുക്കൾ സാധാരണയായി പുസ്തകരൂപത്തിലാണ് ലഭ്യമാകുന്നത്. കമ്പ്യൂട്ടറുകളിൽ ഉപയോഗിക്കാവുന്ന സോഫ്റ്റ്‌വേർ പ്രോഗ്രാം രൂപത്തിലും ഇപ്പോൾ നിഘണ്ടുക്കൾ ലഭ്യമാണ്. ഇന്റർനെറ്റ് മുഖേന ഉപയോഗിക്കാവുന്ന അനേകംഓൺലൈൻ നിഘണ്ടുക്കൾനിലവിലുണ്ട്. 
thumb|250px|അനേകം വാല്യങ്ങളുള്ള ഒരു ലത്തീൻ നിഘണ്ടു, ഗ്രസ് സർവകലാശാലയുടെ പുസ്തകശാലയിൽ
## ചരിത്രം
അക്കാഡിയൻ സാമ്രാജ്യത്തിലെ ക്യൂണിഫോം പട്ടികകളാണ് അറിയപ്പെടുന്നതിൽ ഏറ്റവും പഴക്കം ചെന്ന നിഘണ്ടുക്കൾ. ഇവ സുമേറിയൻ-അക്കാഡിയൻ ദ്വിഭാഷാ പദാവലികൾ ആയിരുന്നു. എബ്ല (ഇപ്പോഴത്തെ സിറിയ) എന്ന പ്രദേശത്തുനിന്ന് കണ്ടെടുക്കപ്പെട്ട ഇവ, ഏകദേശം 2300 ബി.സി.ഇ.യിൽ നിലന്നിന്നിരുന്നവയാണ് എന്ന് വിശ്വസിക്കപ്പെടുന്നു. 

ബി.സി. മൂന്നാം നൂറ്റാണ്ടിനടുത്ത് രചിക്കപ്പെട്ട *എര്യ* (?) എന്ന ചൈനീസ് നിഘണ്ടുവാണ് അറിയപ്പെടുന്നവയിൽ ഏറ്റവും പഴക്കം ചെന്ന ഏകഭാഷാ നിഘണ്ടു.    

*ഫിലിറ്റസ് ഓഫ് കോസ്*  രചിച്ച  *ചിട്ടയില്ലാത്ത വാക്കുകൾ* (Ἄτακτοι γλῶσσαι, **) എന്ന ശബ്ദസംഗ്രഹം ഹോമറിന്റെ ഗ്രന്ഥങ്ങളിലെയും മറ്റനേകം സാഹിത്ര്യഗ്രന്ഥങ്ങളിലെയും വാക്കുകളും, സംസാരഭാഷയിൽനിന്നുള്ള വാക്കുകളും, സാങ്കേതികപദങ്ങളും ഉൾക്കൊള്ളുന്നതായിരുന്നു. 

ഹോമർ സാഹിത്യത്തെ അടിസ്ഥാനമാക്കിയുള്ള ശബ്ദാവലികളിൽ ഇന്നും നിലനിൽക്കുന്നവയിൽ ഏറ്റവും പഴക്കം ചെന്നത്  *അപ്പൊല്ലോനിയസ് ദ സോഫിസ്റ്റ്* (ക്രിസ്ത്വബ്ദം 1-ആം ശതകം) രചിച്ച ശബ്ദാവലിയാണ്. 

ക്രിസ്ത്വബ്ദം നാലാം ശതകത്തിൽ  അമരസിംഹൻ രചിച്ച ശബ്ദകോശമായ 'അമരകോശ'മാണ് ആദ്യത്തെ സംസ്കൃത ശബ്ദകോശം.  പദ്യരൂപത്തിൽ രചിക്കപ്പെട്ട ഈ ശബ്ദകോശത്തിൽ ഏകദേശം പതിനായിരം വാക്കുകളുണ്ട്.

## മലയാളത്തിൽ
മലയാളത്തിലെ ആദ്യകാലനിഘണ്ടുക്കളിൽ ശ്രദ്ധേയമായത് ഹെർമൻ ഗുണ്ടർട്ടിന്റെ നിഘണ്ടു ആണ്. അക്കാലത്തു തന്നെ ആണ് ബെഞ്ചമിൻ ബെയിലിയുടെ നിഘണ്ടുവും എഴുതപ്പെട്ടത്. പിൽക്കാലത്ത് പ്രചുരപ്രചാരം നേടിയത് ശ്രീകണ്ഠേശ്വരം പത്മനാഭപിള്ളയുടെ ശബ്ദതാരാവലി ആണ്.

# 1846 ഡിക്ഷ്നറി ഓഫ് ങൈ ആന്റ് കൊളോക്യൽ മലയാളം- ഇംഗ്ലീഷ് അജ്ഞാതം
# 1849 ഇംഗ്ലീഷ് മലയാളം ഡിക്ഷനറി സി എം എസ് പ്രസ്സ്
# 1856 മലയാളം ഇംഗ്ലീഷ്, ഇംഗ്ലീഷ് മലയാളം ഡിക്ഷ്നറി ഇ. ലാസറോൺ
# 1860 

## അവലംബം


വർഗ്ഗം:ഭാഷ
സ്ലംഡോഗ് മില്യണേർ

2008-ൽ പുറത്തിറങ്ങി 8 അക്കാദമി പുരസ്കാരവും, നാല് ഗോൾഡൻ ഗ്ലോബ് പുരസ്കാരവും നേടിയ ബ്രിട്ടീഷ് ചലച്ചിത്രമാണ് ***സ്ലംഡോഗ് മില്ല്യണയർ***. സിമോൺ ബ്യുഫോയ് തിരക്കഥയെഴുതി ഡാനി ബോയെൽ സം‌വിധാനം ചെയ്തതാണ്‌ ഈ ചിത്രം. ഇന്ത്യൻ നയതന്ത്രഞ്ജനും എഴുത്തുകാരനുമായ വികാസ് സ്വരൂപ് എഴുതിയ "ക്യു ആൻഡ് എ" എന്ന കൃതിയെ അടിസ്ഥാനമാക്കി എഴുതപ്പെട്ടതാണ്‌ ഇതിന്റെ തിരക്കഥ.
## കഥാസംഗ്രഹം
ഇന്ത്യയാണ് ഈ ചലച്ചിത്രത്തിന്റെ കഥാപശ്ചാത്തലം. മുബൈയിലെ ചേരിനിവാസിയായ ജമാൽ മാലിക് ടെലിവിഷൻ ഗെയിം ഷോയിലൂടെ അവിശ്വസിനീയമായ രീതിയിൽ വിജയിച്ച് കോടീശ്വരനാകുന്നതും, ശേഷം അവൻ നേരിടേണ്ടി വരുന്ന പ്രതിസന്ധികളെയുമാണ്‌ ഈ ചിത്രത്തിൽ ആവിഷ്കരിച്ചിരിക്കുന്നത്. ഒരു കോൾ സെന്ററിൽ സഹായിയായി ജോലി ചെയ്യുന്ന ഒരാൾക്ക് സാദ്ധ്യമാവുമെന്നു കരുതാനാവാത്ത ഉത്തരങ്ങൾ നല്കിയാണ് ജമാൽ ഗെയിം ഷോയിൽ വിജയത്തിലെത്തുന്നത്. ഷോയുടെ നടത്തിപ്പുകാരനായ നടൻ തെറ്റായ ഉത്തരത്തിന്റെ സൂചന നല്കിയെങ്കിലും അത് സ്വീകരിക്കാതിരുന്ന ജമാൽ തട്ടിപ്പു നടത്തുകയാണെന്ന് നടനും പോലീസും വിശ്വസിക്കുന്നു. അതിനെത്തുടർന്ന് പോലീസ് പിടിയിൽ ചോദ്യം ചെയ്യപ്പെടുമ്പോൾ നല്കുന്ന ഉത്തരങ്ങളിലൂടെയാണ് കഥ അനാവരണം ചെയ്തിരിക്കുന്നത്.

## അഭിനേതാക്കൾ‍
* ദേവ് പട്ടേൽ - ജമാൽ മാലിക്
* മാധുർ മിത്തൽ - സലീം
*ഫ്രീഡ പിന്റൊ - ലതിക
* അനിൽ കപൂർ - പ്രേം കുമാർ
* ഇർഫാൻ ഖാൻ - പോലീസ് ഇൻസ്പെക്ടർ
* സൌരഭ് ശുക്ല - കോൺസ്റ്റബിൾ ശ്രീനിവാസ്
* മഹേഷ് മഞ്ജ്‌രേക്കർ - ജാവേദ് / രാജ
* അങ്കുർ വികൽ - മമൻ
* ആയുഷ് മഹേഷ് കേദ്കർ - യുവാവായ ജമാൽ

## പുരസ്കാരങ്ങൾ‍

### 2009 ഗോൾഡൻ ഗ്ലോബ് പുരസ്ക്കാരം
നാല് ഗോൾഡൻ ഗ്ലോബ് പുരസ്ക്കാരങ്ങളാണ്‌ ഈ ചലച്ചിത്രത്തിനു ലഭിച്ചത്. 

* മികച്ച ചിത്രം
* മികച്ച സം‌വിധായകൻ- ഡാനി ബോയ്‌ലെ
* മികച്ച തിരക്കഥ - സൈമൺ ബേഫോയ് 
* മികച്ച സംഗീതസംവിധാനം -എ.ആർ. റഹ്‌മാൻ

എട്ട് അക്കാദമി പുരസ്കാരങ്ങളാണ്‌ ഈ ചിത്രത്തിനു ലഭിച്ചത്.

# മികച്ച ചിത്രം
# സംവിധായകൻ-ഡാനി ബോയൽ
# അവലംബിത തിരക്കഥ-സൈമൺ ബോഫോയി
# ഛായാഗ്രഹണം-ആന്റണി ഡോഡ്‌ മാന്റലെ
# സംഗീതം-എ.ആർ റഹ്മാൻ
# ഗാനം-ജയ്‌ ഹോ
# ശബ്‌ദമിശ്രണം-റസൂൽ പൂക്കുട്ടി
# ചിത്രസംയോജനം-ക്രിസ്‌ ഡിക്കൻസ്‌

## അവലംബം



## പുറമെ നിന്നുള്ള കണ്ണികൾ
* Official US site
* Official UK site (Pathe) 
* 
* 
* 
* 
* 

വർഗ്ഗം:ബ്രിട്ടീഷ് ഇന്ത്യൻ ചലച്ചിത്രങ്ങൾ
വർഗ്ഗം:മികച്ച ചിത്രത്തിനുള്ള ബാഫ്റ്റ പുരസ്കാരം നേടിയ ചലച്ചിത്രങ്ങൾ
വർഗ്ഗം:ഡാനി ബോയൽ സംവിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള അക്കാദമി പുരസ്കാരം നേടിയ ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള ഗോൾഡൻ ഗ്ലോബ് പുരസ്കാരം നേടിയ ചിത്രങ്ങൾ
വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:നോവലുകളെ അടിസ്ഥാനമാക്കി നിർമ്മിച്ച ചലച്ചിത്രങ്ങൾ
വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
അട

പ്രധാനമായും അരിമാവുകൊണ്ടുണ്ടാക്കുന്ന ഒരു പലഹാരമാണ് **അട**. അരി നേർമയായി പൊടിച്ച് വെള്ളം ചേർത്ത് കുഴച്ചോ, അരി കുതിർത്ത് അരച്ചോ, ഇലയിൽ പരത്തുവാൻ പാകത്തിൽ തയ്യാറാക്കിയ മാവ്, വാഴയിലയിലോ, വട്ടയിലയിലോ പരത്തി ആവിക്കുവച്ച് പുഴുങ്ങിയോ ചുട്ടോ പാകപ്പെടുത്തുന്നു. വയണ ഇലയിലും അട ഉണ്ടാക്കാം. ഇതിൽ മധുരം ചേർക്കാതെയും ഉണ്ടാക്കുന്നുണ്ട്. "ഇലയപ്പം" എന്ന പേരിലും അറിയപ്പെടുന്നു.

## വിവിധതരം അടകൾ
അരിമാവ് കുഴച്ച് ഇലയിൽ പരത്തി അതിനുമുകളിൽ ശർക്കരയോ പഞ്ചസാരയോ ചേർത്തു കുഴച്ച തേങ്ങാപ്പീര നിരത്തി മടക്കി ആവിക്കുവച്ച് പുഴുങ്ങി എടുക്കുന്നതിന് **വത്സൻ** എന്നു പറയും. ശർക്കരയും തേങ്ങാ തിരുമ്മിയതും ചേർത്ത് നനച്ച അവലോ, ചെറുതായി നുറുക്കിയ വാഴപ്പഴമോ, ചക്കപ്പഴമോ ചേർത്തും അട പുഴുങ്ങാറുണ്ട്. 

അരിമാവിനു പകരം ഗോതമ്പ്, തിന, കൂവരക് എന്നീ ധാന്യങ്ങളുടെ മാവോ, കൂവപ്പൊടിയോ ഉപയോഗിച്ച് അട ഉണ്ടാക്കാം. അവ യഥാക്രമം **ഗോതമ്പട, തിനയട, പഞ്ഞപ്പുല്ലപ്പം, കൂവയട** എന്നീ പേരുകളിലറിയപ്പെടുന്നു

ഹൈന്ദവ മതാചാരങ്ങളുമായി അടയ്ക്ക് ബന്ധമുണ്ട്. ക്ഷേത്രങ്ങളിൽ നിവേദ്യത്തിനും വീടുകളിൽ പൂജകൾക്കും അട ഉപയോഗിക്കാറുണ്ട്. ഓണത്തിന് പൂവിടുമ്പോൾ ഉണ്ടാക്കുന്ന അടയ്ക്ക് **പൂവട**യെന്നും കാർത്തികവിളക്കിന് ഉണ്ടാക്കുന്ന അടയ്ക്ക് **കാർത്തിക-അട**യെന്നും പറയുന്ന പൂരം ആഘോഷത്തോട് അനുബന്ധിച്ചു വടക്കൻ മലബാറിൽ കാമ ദേവനുള്ള നിവേദ്യമായി ഇത്തരം അടകൾ ഉണ്ടാക്കിപ്പോരുന്നു.

## ഓട്ടട
വറച്ചട്ടിയിലിട്ട് ചുട്ടെടുക്കുന്ന അടയെ സാധാരണ 'ഓട്ടട' എന്നാണ് പറയുന്നത്. അരി നേർമയായി പൊടിച്ച് വെള്ളം ചേർത്ത് കുഴച്ചോ, അരി കുതിർത്ത് അരച്ചോ, ഇലയിൽ പരത്തുവാൻ പാകത്തിൽ തയ്യാറാക്കിയ മാവ്, വാഴയിലയിലോ, വട്ടയിലയിലോ പരത്തി  ചുട്ട് പാകപ്പെടുത്തുന്നു. ഇവ അരിമാവ് കൊണ്ടും ഗോതമ്പ് മാവ് കൊണ്ടും ഉണ്ടാക്കാറുണ്ട്. ഹൈന്ദവമതാചാരങ്ങളുമായി അടയ്ക്ക് ബന്ധമുണ്ട്.
## ചിത്രശാല

പ്രമാണം:Jackfruit Ada on Tumbler.JPG|ചക്കയട പാത്രത്തിൽ
പ്രമാണം:Jackfruit Ada on leaf of Vazhana.JPG|വെന്ത ചക്കയട
പ്രമാണം:Jackfruit Ada.JPG|ചക്കയട വയണ ഇലയിൽ ചുട്ടത്
പ്രമാണം:Kanal Ada.jpg|കനലട
File:Ada or Ela Ada.jpg|ഇലയട


## അവലംബം


വർഗ്ഗം:മധുരപലഹാരങ്ങൾ
വർഗ്ഗം:ക്ഷേത്രനിവേദ്യങ്ങൾ
വർഗ്ഗം:കേരളത്തിലെ ഭക്ഷ്യവിഭവങ്ങൾ
ടൈറ്റാനിക് (വിവക്ഷകൾ)

* ആർ.എം.എസ്. ടൈറ്റാനിക് യഥാർത്ഥ കപ്പൽ
* 1997 ലെ ടൈറ്റാനിക് എന്ന സിനിമ
* 1953 ലെ ടൈറ്റാനിക് എന്ന സിനിമ
* ടൈറ്റാനിക് ആസിഡ്
തന്തുവക്രം

thumb|200px|right|പല അളവുകളുള്ള തന്തുവക്രങ്ങൾ
thumb|200px|right|തന്തുവക്രരൂപമാർന്ന വേലിക്കയറുകൾ
[thumb|200px|right|ഊർദ്ധ്വതന്തുവക്രാകൃതിയിൽ [ഗുസ്താഫ് ഇഫൽ രൂപകല്പന ചെയ്ത ഒരു പാലം‍]]

ഗണിതശാസ്ത്ര ജ്യാമിതിയിൽ‍, കെട്ടിയുറപ്പിച്ച രണ്ടഗ്രങ്ങളിൽ നിന്ന്, സമഗുരുത്വാകർഷണത്തിനു വിധേയമായി ഞാന്നു കിടക്കുന്ന ഒരു ചരടോ ചങ്ങലയോ രചിക്കുന്ന ദ്വിമാനവക്രരേഖയാണ് **തന്തുവക്രം** (Catenary) എന്നറിയപ്പെടുന്നത്. 

പരാബോളയോട് വളരെ സാമ്യം തോന്നാവുന്ന ഈ രൂപം, ഗണിതശാസ്ത്രപ്രകാരം തികച്ചും വ്യത്യസ്തമായ ഒരു വക്രരേഖയാണ്. വസ്ത്രങ്ങൾ ഉണക്കാനിടുന്ന അയ, ഈ ആകൃതിയിലാണ് തൂങ്ങിക്കിടക്കുന്നത്. 

## ചരിത്രം
* 1669-ൽ ജൂഞ്ജിസ് എന്ന ഗണിതശാസ്ത്രഞ്ജൻ, ഞാന്നു കിടക്കുന്ന കയറുകളുടെ ആകൃതി, ഗാലിലീയോ ഗാലീലീ കരുതിയിരുന്നതുപോലെ  ഒരു പരാബൊളയല്ലെന്ന് തെളിയിച്ചു. 
* 1691-ൽ ജേക്കബ് ബർനൂല്ലിയുടെ ഒരു വെല്ലുവിളിയെത്തുടർന്ന്, ലൈപ്നിറ്റ്സ്, ഹൈഗൻസ്, യോഹാൻ ബർനൂല്ലി എന്നിവരാണ് ഈ വക്രത്തിന്റെ ഗണിതസൂത്രവാക്യം കണ്ടെത്തിയത്.

## ഗണിതസൂത്രവാക്യം
:y = a \, \cosh \left ({x \over a} \right ) = {a \over 2} \, \left (e^{x/a} + e^{-x/a} \right ), എന്നതാണ്, ഈ വക്രത്തിന്റെ ഗണിതീയ സമവാക്യം. ഇവിടെ, \cosh എന്നത് ഹൈപ്പർബോളിക് കൊസൈൻ ഫലനം ആണ്; a എന്ന തോത്, ചരടിലെ വലിവിന്റെ തിരശ്ചീനഘടകവും ചരടിന്റെ ഒരു നീളം ഭാരവും തമ്മിലുള്ള അംശബന്ധവും ആണ്.

## ഉപയോഗം
സാങ്കേതികവിദ്യയിൽ, ഈ വക്രം, നിരവധി നിർമ്മിതികളിൽ ഉപയോഗിക്കുന്നു.

ചില ഉദാഹരണങ്ങൾ:
* കമാനങ്ങളുടെ നിർമ്മാണം.
* തൂക്കുപാലങ്ങളുടേയും, കമാനപ്പാലങ്ങളുടേയും നിർമ്മിതി.
* വൈദ്യുതപ്രേഷണ ശൃംഖലയുടെ ( Transmission Network) പ്രതിഷ്ഠാപനം.

## ഇതും കാണുക
* പരാബൊള (ഗണിതം)
* ഹൈപ്പർബൊള

## അവലംബം


വർഗ്ഗം:വക്രങ്ങൾ
ഹൃദയാഭം

right|thumb|240px| ഹൃദയാഭം( ചുവന്ന വക്രം ) രചിക്കപ്പെടുന്നു

ഗണിതശാസ്ത്രത്തിൽ, സ്ഥിരമായ ഒരു വൃത്തത്തിനു പുറത്തുകൂടി, അതിനു തുല്യആരമുള്ള മറ്റൊരു വൃത്തം ഉരുണ്ടുനീങ്ങുമ്പോൾ, ചലിക്കുന്ന വൃത്തത്തിലെ ഏതെങ്കിലും ഒരു ബിന്ദു, രചിക്കുന്ന സംവൃതവക്രമാണ് (Closed Curve) **ഹൃദയാഭം** (Cardioid) എന്നറിയപ്പെടുന്നത്. ഇത് ഒരു ചുഴി (Cusp) മാത്രമുള്ള, സവിശേഷമായ ഒരു അധിചക്രാഭമാണ് (Epicycloid).

വർഗ്ഗം:വക്രങ്ങൾ
പാലറ്റ്

thumb|right|പഴയമാതൃകയിലുള്ള മരത്തിന്റെ പാലറ്റ്
thumb|right|ഒൻപത് കാലുകളുള്ള പ്ലാസ്റ്റിക്കിൽ നിർമ്മിച്ച പാലറ്റ് ഇത് എല്ലാ ഭാഗത്തുനിന്നും പൊക്കിയെടുക്കാവുന്നതാണ്‌
thumb|right|A metal pallet with removable beams. These are often used by tree nurseries (to stack trees)
[thumb|right|Automated palletizing of bread with industrial [KUKA robots at a bakery in Germany]]
ഫോർക്ക്‌ലിഫ്റ്റ് പോലെയുള്ള ഉപകരണങ്ങൾ ഉപയോഗിച്ച് ചരക്കുകളുടെ സ്ഥാനം മാറ്റുന്ന സമയം അവയുടെ നീക്കം എളുപ്പമാക്കുന്നതിന്‌ വേണ്ടി ഉപയോഗിക്കുന്ന നിർമ്മിതിയാണ്‌ **പാലറ്റ്** (Pallet (IPA: /ˈpæːlɨt/)).

കൂടുതൽ പാലറ്റുകളും നിർമ്മിക്കപ്പെടുന്നത് മരം കൊണ്ടാണെങ്കിലും പ്ലാസ്റ്റിക്ക്, ലോഹം, പേപ്പർ തുടങ്ങിയവയിൽ നിർമ്മിക്കപ്പെട്ടവയും ഉപയോഗിക്കപ്പെടുന്നു. ഒരോന്നിനും അതിന്റേതായ ഗുണദോഷവശങ്ങളുണ്ട്.

വർഗ്ഗം:യന്ത്രസഹായികൾ
അംശം (ഭരണസം‌വിധാനം)

**അംശം**(**Amsom**) എന്നത്  ഇന്ത്യൻ വില്ലേജുകളിലെ ചെറിയ ഉപവിഭാഗങ്ങളെ സൂചിപ്പിക്കുന്നു. ഇന്ത്യൻ സംസ്ഥാനങ്ങളെ ജില്ലകളായും ജില്ലകളെ താലൂക്കുകളായും താലൂക്കുകളെ പഞ്ചായത്തുകളായും പഞ്ചായത്തുകളെ വില്ലേജുകളായും വില്ലേജുകളെ അംശങ്ങാളായും വിഭജിച്ചിരിക്കുന്നു. ഒരു വില്ലേജിലെ ജനസംഖ്യ അടിസ്ഥാനപ്പെടുത്തിയാണ് അംശങ്ങളെ നിർണ്ണയിക്കുന്നത്. ഒരു വില്ലേജിൽ 2 മുതൽ 8 വരെ അംശങ്ങൾ ഉണ്ടായിരിക്കും.

## അവലംബം

വർഗ്ഗം:ഭാരതസർക്കാർ
രാജേഷ് ഖന്ന

ബോളിവുഡ് ചലച്ചിത്ര ലോകത്തെ ഒരു പ്രമുഖ നടനായിരുന്നു **രാജേഷ് ഖന്ന** (; പഞ്ചാബി: ਰਾਜੇਸ਼ ਖੰਨਾ) (ഡിസംബർ 29, 1942 - ജൂലൈ 18 2012). 'ഇന്ത്യൻ ചലച്ചിത്രലോകത്തെ ആദ്യത്തെ സൂപ്പർസ്റ്റാർ' എന്ന് ഇദ്ദേഹത്തെ വിശേഷിപ്പിക്കാറുണ്ട്. 2008-ൽ ദാദാസാഹിബ്‌ ഫാൽക്കെ പുരസ്കാരം  ഇദ്ദേഹത്തിന് ലഭിച്ചു.

## ആദ്യകാല ജീവിതം
ആദ്യ നാമം ജതിൻ ഖന്ന എന്നായിരുന്നു. പഞ്ചാബിലെ അമൃതസറിലാണ് ജതിൻ ജനിച്ചത്. തന്റെ മാതാപിതാക്കൾക്ക് മൂന്ന് പെണ്മക്കളുണ്ടായിരുന്നതു കൊണ്ട് ആണായ ജതിനിനെ ദത്തെടുക്കുകയായിരുന്നു. ഗിർഗാവിലെ സെന്റ് സെബാസ്റ്റ്യൻ ഗോവൻ ഹൈസ്‌കൂളിൽ നിന്നാണ് സ്‌കൂൾ വിദ്യാഭ്യാസം പൂർത്തിയാക്കിയത്. സ്‌കൂൾ വിദ്യാഭ്യാസകാലത്ത് ഇദ്ദേഹം നിരവധി നാടകങ്ങളിൽ അഭിനയിച്ചിരുന്നു.

## സ്വകാര്യ ജീവിതം
1973-ൽ രാജേഷ് ഖന്ന പ്രമുഖ നടിയായ ഡിം‌പിൾ കപാഡിയയെ വിവാഹം ചെയ്തു. ഇവരുടെ മൂത്ത മകളാണ് ബോളിവുഡിലെ തന്നെ അഭിനേത്രിയായ ട്വിങ്കിൾ ഖന്ന. മറ്റൊരു മകളായ റിങ്കി ഖന്നയും ഒരു നടിയാണ്.  1984-ൽ രാജേഷും ഡിംപിളും വേർപിരിഞ്ഞു. കാക്കാജി എന്ന ഇരട്ട പേര് ഖന്നയ്ക്കുണ്ട്

## അഭിനയജീവിതം
1966-ലാണ് ആദ്യചിത്രത്തിൽ അഭിനയിക്കുന്നത്. സിനിമയിലെത്തിയതോടെയാണ് ഇദ്ദേഹം രാജേഷ് ഖന്ന എന്ന പേരു സ്വീകരിക്കുന്നത്. ദേശീയതലത്തിൽ പ്രതിഭകളെ കണ്ടെത്തുന്നതിൽ നടന്ന ഒരു മത്സരത്തിൽ ഒന്നാം സ്ഥാനം നേടുകയും അതിനുശേഷമാണ് *ആഖ്‌രി രാത്* എന്ന ചിത്രത്തിൽ അവസരം ലഭിക്കുകയുമായിരുന്നു.  1967-ൽ *രാസ്* എന്ന ചിത്രത്തിൽ അഭിനയിച്ചു. പക്ഷേ, 1967 ൽ തന്നെ ഇറങ്ങിയ *ഔരത്* , *ഖാമോശി* എന്ന ചിത്രങ്ങളാണ് അദ്ദേഹത്തെ ശ്രദ്ധേയനാക്കിയത്.69 മുതൽ 74 വരെയായിരുന്നു ഖന്നയുടെ സിനിമാ ജീവിതത്തിലെ സുവർണകാലം. അന്നിറങ്ങിയ *ആരാധന* എന്ന ചിത്രത്തിലൂടെ കൗമാരക്കാരുടെ സ്വപ്നനായകനായി മാറി. *ഹാഥി മേരാ സാഥി*,*ആനന്ദ്*,*അമർ പ്രേം* തുടങ്ങി 15 ചിത്രങ്ങൾ ആ കാലയളവിൽ സൂപ്പർ ഹിറ്റുകളായി.ഭാവിയെന്തെന്നറിയാത്ത ബോളിവുഡിൽ വർത്തമാനകാലത്തിന്റെ നായകനായി ഖന്ന തിളങ്ങി. അക്കാലത്തെ മികച്ച ഗായകനായിരുന്ന കിഷോർ കുമാർ പാടിയ നിരവധി ഗാനരംഗങ്ങളിൽ അഭിനയിച്ചത് രാജേഷ് ഖന്നയാണ്. മിക്ക ചിത്രങ്ങളിലേയും സംഗീത സംവിധായകൻ ആർ.ഡി. ബർമ്മൻ  ആയിരുന്നു. മുംതാസ്, ശർമിള ടാഗോർ എന്നിവരായിരുന്നു അദ്ദേഹവുമായി ഇണങ്ങിയ നായികമാർ. അഞ്ജു മഹേന്ദ്രയോടൊപ്പം ഏഴുവർഷം കഴിഞ്ഞ രാജേഷ് ഖന്ന അവരുമായി വഴിപിരിഞ്ഞു വർഷങ്ങൾക്കു ശേഷമാണ് ഡിം‌പിൾ കപാഡിയയെ ജീവിത സഖിയാക്കിയത്.

പിന്നീട് 1976-ൽ ചില പരാജയ ചിത്രങ്ങൾ ഇദ്ദേഹത്തിന്റെ അഭിനയജീവിതത്തിന് മങ്ങലേല്പിച്ചു.

പക്ഷേ, 1980-കളിൽ *അമർദീപ്*, *ആഞ്ചൽ* എന്നീ ചിത്രങ്ങളിലൂടെ ഇദ്ദേഹം തിരിച്ചു വന്നു. 1990-കളിൽ ഇദ്ദേഹം അഭിനയജീവിതം കുറയ്ക്കുകയും രാഷ്ട്രീയത്തിലേക്ക് തിരിയുകയും ചെയ്തു. 1999-ലും 2000-ലും ചില ചിത്രങ്ങളിൽ അഭിനയിച്ചു. 2007-ൽ അഭിനയ രംഗത്ത് വീണ്ടും സജീവമാകാൻ തുടങ്ങി. 2010-ൽ പുറത്തിറങ്ങിയ *ദോ ദിലോം കെ ഖേൽ മേം* ആണ് അവസാന സിനിമ.

## രാഷ്ട്രീയജീവിതം
1991-ൽ കോൺഗ്രസ്സ് (ഐ) സ്ഥാനാർത്ഥിയായി ന്യൂഡെൽഹി ലോക്‌സഭാ മണ്ഡലത്തിൽ നിന്ന് ജയിച്ച രാജേഷ് ഖന്ന1996 വരെ പാർലമെന്റംഗമായി പ്രവർത്തിച്ചു. പാർലമെന്റ് പ്രവർത്തനകാലത്തിനു ശേഷവും കോൺഗ്രസ്സ് അംഗമായി തുടർന്ന ഇദ്ദേഹം 2012-ലെ പഞ്ചാബ് നിയമസഭാ തെരഞ്ഞെടുപ്പ് വേളയിൽ പാർട്ടിയ്ക്ക് വേണ്ടി പ്രചാരണ രംഗത്തിറങ്ങുകയും ചെയ്തിരുന്നു.   
## അന്ത്യം
അർബുദ രോഗബാധം ബാധിച്ച് കുറച്ചുകാലമായി ചികിത്സയിലായിരുന്ന ഇദ്ദേഹം ബാന്ദ്രയിലെ വസതിയിൽ വെച്ച് അന്തരിച്ചു.

## സിനിമകൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1942-ൽ ജനിച്ചവർ
വർഗ്ഗം:2012-ൽ മരിച്ചവർ
വർഗ്ഗം:ഡിസംബർ 29-ന് ജനിച്ചവർ
വർഗ്ഗം:ജൂലൈ 18-ന് മരിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച നടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ഇന്ത്യയിലെ രാഷ്ട്രീയപ്രവർത്തകർ
പ്രീതി ഝംഗിയാനി

ബോളിവുഡ് ചലച്ചിത്ര മേഖലയിലെ ഒരു നടിയും അറിയപ്പെടുന്ന ഒരു മോഡലുമാണ് **പ്രീതി ഝംഗിയാനി** (ജനനം: 18 ഓഗസ്റ്റ്, 1980).

## ആദ്യജീവിതം

പ്രീതിക്ക് സിന്ധി, ഹിന്ദി, തെലുങ്ക്, ഇംഗ്ലീഷ് എന്നീ ഭാഷകൾ നന്നായി കൈകാര്യം ചെയ്യാനറിയാം. പ്രീതി ജനിച്ചത് കർണ്ണാടകയിലെ മാംഗളൂരിലാണ്. പഠിച്ചത് അഹമ്മദാബാദിലുമാണ്.

## അഭിനയജീവിതം
പ്രീതി ആദ്യമായി അഭിനയ രംഗത്തേക്ക് കടന്നു വരുന്നത് അബ്ബാസിനോടൊപ്പം ഒരു സംഗീത ആൽബത്തിൽ അഭിനയിച്ചു കൊണ്ടാണ്. പിന്നീട് ചില പരസ്യ ചിത്രങ്ങളിലും അഭിനയിച്ചു. 
1999-ൽ പുറത്തിറങ്ങിയ *[[മഴവില്ല് (ചലച്ചിത്രം)|മഴവില്ല്]]* എന്ന മലയാളചലച്ചിത്രത്തിലൂടെയാണ് പ്രീതി ചലച്ചിത്രരംഗത്ത് അരങ്ങേറ്റം കുറിക്കുന്നത്. 2000-ലാണ് ബോളിവുഡിൽ ആദ്യ ചിത്രത്തിൽ അഭിനയിക്കുന്നത്. *മോഹബ്ബത്തേൻ* എന്ന ചിത്രത്തിലെ അഭിനയം പ്രീതിയെ ബോളിവുഡിൽ ശ്രദ്ധേയയാക്കി. ഇതിൽ ഷാരൂഖ് ഖാൻ, അമിതാഭ് ബച്ചൻ ഐശ്വര്യ റായ് എന്നി വൻ താരങ്ങളും അഭിനയിച്ചിരുന്നു. പിന്നീട്  ഹാസ്യ ചിത്രമായ * ആവാര പാഗൽ ദീവാന* എന്ന ചിത്രത്തിൽ അഭിനയിച്ചു.

## സ്വകാര്യ ജീവിതം
മാർച്ച് 23, 2008 ൽ പ്രീതി നടനായ പർവീൺ ഡബാസിന്റെ വിവാഹം ചെയ്തു. ഇവർ മുംബയിലെ ബാന്ദ്രയിൽ താമസമാണ്.

## പുറത്തേക്കുള്ള കണ്ണികൾ
* 
* http://www.bollywoodvillage.com/index.php?option=com_celebrity&view=celebrity&task=detail&id=154
* http://www.gobollywood.com/preeti-jhangiani-profile 

വർഗ്ഗം:1980-ൽ ജനിച്ചവർ
വർഗ്ഗം:ഓഗസ്റ്റ് 18-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മലയാളചലച്ചിത്രനടിമാർ
ജെനീലിയ ഡിസൂസ

ബോളിവുഡ് ചലച്ചിത്രനടിയാണ് **ജെനീലിയ ഡിസൂസ** (ജനനം: ഓഗസ്റ്റ് 5, 1987) . ഹിന്ദി കൂടാതെ തമിഴ്, തെലുങ്ക്, കന്നട,മലയാളം എന്നീ ഭാഷകളിൽ ജെനീലിയ അഭിനയിച്ചിട്ടുണ്ട്.

## ആദ്യകാലം
ഇന്ത്യയിലെ മുംബൈയിൽ ജനിച്ച ജെനീലിയ ഡിസൂസ മംഗലാപുരം കത്തോലിക്കാ വിശ്വാസിയാണ്. മുംബൈയിലെ ബാന്ദ്ര പ്രാന്തപ്രദേശത്താണ് അവർ വളർന്നത്. അമ്മ ജീനറ്റ് ഡിസൂസ ഫാർമ മൾട്ടിനാഷണൽ കോർപ്പറേഷന്റെ മാനേജിംഗ് ഡയറക്ടറായിരുന്നു. ഡിസൂസയെ തന്റെ കരിയറിൽ സഹായിക്കാൻ 2004 ൽ അവർ ജോലി ഉപേക്ഷിച്ചു. അച്ഛൻ നീൽ ഡിസൂസ ടാറ്റ കൺസൾട്ടൻസി സർവീസസിലെ മുതിർന്ന ഉദ്യോഗസ്ഥനാണ്. ബോംബെ സ്റ്റോക്ക് എക്സ്ചേഞ്ചിൽ ജോലി ചെയ്യുന്ന നിഗൽ ഡിസൂസ എന്ന ഇളയ സഹോദരനുണ്ട്.

## അഭിനയജീവിതം
2003 ലാണ് *തുജെ മേരി കസം* എന്ന ചിത്രത്തിൽ റിതേഷ് ദേശ്മുഖിന്റെ നായികയായി ആദ്യ ചിത്രത്തിൽ അഭിനയിക്കുന്നത്. അതിനു ശേഷം തെന്നിന്ത്യൻ ചിത്രങ്ങളിൽ ശ്രദ്ധ ചെലുത്തി. ചില പരസ്യ ചിത്രങ്ങളിൽ അമിതാഭ് ബച്ചൻ, പ്രസിദ്ധ ക്രിക്കറ്റ് താരമായ കൃഷ്ണമാചാരി ശ്രീകാന്ത് എന്നിവരോടൊപ്പം അഭിനയിച്ചു. തെലുങ്കിൽ ചില ചിത്രങ്ങളിലും ജെനീലിയ അഭിനയിച്ചു.

2004 ൽ തമിഴ് രംഗത്തേക്ക് തിരിച്ചു വരികയും വിജയിനോടൊപ്പം *മസ്തി* എന്ന ചിത്രത്തിൽ അഭിനയിച്ചു. പിന്നീട് 2007 ൽ *മേരെ ബാ‍പ് പെഹ്‌ലെ ആപ്* എന്ന ചിത്രത്തിലൂടെ ബോളിവുഡ് രംഗത്തേക്ക് തിരിച്ചു വന്നു. 2008 ൽ ഇറങ്ങിയ *ജാനെ തു യാ ജാനെ ന* എന്ന ചിത്രം യുവാക്കളുടെ ഇടക്ക് ഒരു വൻ വിജയ ചിത്രമായിരുന്നു. ഇമ്രാൻ ഖാൻ എന്ന പുതുമുഖ നായകന്റെ ഒപ്പം അഭിനയിച്ച ഈ ചിത്രം ഇന്ത്യയിലെങ്ങും വിജയമായിരുന്നു.

## പുരസ്കാരങ്ങൾ
* ഫിലിംഫെയർ പുരസ്കാരം - മികച്ച  നടി തെലുഗു 2006
* ഫിലിംഫെയർ പുരസ്കാരം - മികച്ച പുതുമുഖ നടി. 2003

## അവലംബം

## പുറത്തേക്കുള്ള കണ്ണികൾ
*

വർഗ്ഗം:1987-ൽ ജനിച്ചവർ
വർഗ്ഗം:ഓഗസ്റ്റ് 5-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
രമ്യ കൃഷ്ണൻ

ഇന്ത്യൻ ചലച്ചിത്ര മേഖലയിലെ ഒരു നടിയാണ് **രമ്യ കൃഷ്ണൻ**(; ;) (ജനനം:1970). രമ്യ ഇതുവരെ 200 ലധികം ചിത്രങ്ങളിൽ അഭിനയിച്ചിട്ടുണ്ട്. ഇതിൽ മലയാളം, തമിഴ്, കന്നട, ഹിന്ദി എന്നീ ഭാഷ ചിത്രങ്ങൾ പെടും.

## ആദ്യ ജീവിതം
1967 ൽ തമിഴ് നാട്ടിലെ ചെന്നൈയിലാണ് രമ്യ ജനിച്ചത്. ഒരു തമിഴ് അയ്യർ കുടുംബത്തിൽ ജനിച്ച രമ്യക്ക് തെലുഗു ഭാഷയും നല്ല വശമാണ്. ചെറുപ്പകാലത്ത് ഭരതനാട്യം നർത്തന കലയിലും, കുച്ചിപ്പുടി നൃത്ത കലയിലും അഭ്യാസം നേടിയിട്ടുണ്ട്.

13 വയസ്സുള്ളപ്പോഴാണ് രമ്യ തന്റെ അഭിനയ ജീവിതം തുടങ്ങിയത്. ആദ്യ ചിത്രം തമിഴ് ചിത്രമായ *വെള്ളൈ മനസു * എന്ന ചിത്രമാണ്.

## അഭിനയ  ജീവിതം

തന്റെ മൊത്തം അഭിനയ ജീവിതത്തിൽ 200 ലധികം ചിത്രങ്ങൾ അഭിനയിച്ചിട്ടുള്ള രമ്യ 19 വയസ്സു മുതൽ പല വിധ കഥാപാത്രങ്ങളെ അഭിനയിച്ചിട്ടുണ്ട്. തമിഴിലും ഹിന്ദിയിലും ആദ്യകാലത്ത് ഗ്ലാമർ വേഷങ്ങളിൽ അഭിനയിച്ച പിന്നീട് രമ്യ അമ്മ വേഷങ്ങളിലും, ദൈവ വേഷങ്ങളിലും അഭിനയിച്ചു. 
തമിഴിൽ അഭിനയിച്ച *[[പടയപ്പ]]* എന്ന ചിത്രം വളരെയധികം ശ്രദ്ധ നേടി. ബാഹുബലി എന്ന ചലച്ചിത്രമാണ് രമ്യ കൃഷ്ണന്റെ അവസാനമായി പുറത്തിറങ്ങിയ ചിത്രം.

## മലയാളചലച്ചിത്രങ്ങൾ
* ബാഹുബലി (2015)
* ഒരേ കടൽ (2007)
* ഒന്നാമൻ (2002)
*    *[[കാക്കക്കുയിൽ]]*     (2001)
* മഹാത്മ (1996)
* നേരം പുലരുമ്പോൾ (1996)
* അഹം (1992)
* Manyanmaar (1992)
* ആര്യൻ (1988)
* ഓർക്കാപ്പുറത്ത് (1988)
* അനുരാഗി (1988)
* Padikkathavan (1985)
* Kathanayika
* Thoovalpakkshikal(1984)
* Rajeevam (1984)
* നാദസ്വരം (1984)
* സ്വപ്നം (1983)
* Pirkilninnu villichu!
* Clock
* Roopam
* Amritham
* Swarangal
* Griham
* Sawparnika
* Padam
* Raagam
* Chandhran Udikkunna Dikkil
* Aadu puliyattam

## പുരസ്കാരങ്ങൾ
*മികച്ച അഭിനേത്രിക്കുള്ള ഫിലിംഫെയർ പുരസ്കാരം (1999,2009)
*തമിഴ്നാട് സർക്കാരിന്റെ മികച്ച അഭിനേത്രിക്കുള്ള പ്രത്യേക പുരസ്കാരം (1999)
*നന്ദി പുരസ്കാരം (1998, 2009)
## ആദ്യകാല ജീവിതം
1970 സെപ്റ്റംബർ 15 ന് മദ്രാസിൽ (ഇന്നത്തെ ചെന്നൈ) രമ്യ ജനിച്ചു. തമിഴ് ചലച്ചിത്ര നടനും മുൻ രാജ്യസഭാ അംഗവുമായ ചോ രാമസ്വാമിയുടെ അനന്തരവളാണ് അവർ.
## സ്വകാര്യ ജീവിതം
ജൂൺ 12, 2003 ൽ തെലുഗു നടനായാ കൃഷ്ണ വംശിയുമായി വിവാഹം ചെയ്തു. ഇവർക്ക് ഒരു മകനുണ്ട്. വിവാഹത്തിനു ശേഷം ഇവർ ഹൈദരബാദിൽ സ്ഥിരതാമസമാക്കി.

## അവലംബം


## പുറത്തേക്കുള്ള കണ്ണികൾ
* 

വർഗ്ഗം:1967-ൽ ജനിച്ചവർ
വർഗ്ഗം:സെപ്റ്റംബർ 15-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:കന്നഡചലച്ചിത്രനടിമാർ
വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
രൺധീർ കപൂർ

ബോളിവുഡ് ചലച്ചിത്ര രംഗത്തെ ഒരു നടനും, നിർമ്മാതാവും, സംവിധായകനുമാണ് **രൺധീർ കപൂർ** (ജനനം: 15 ഫെബ്രുവരി, 1947). ഡാബൂ എന്നാണ് അദ്ദേഹത്തിന്റെ ബോളിവുഡിൽ അറിയ പ്പെടുന്ന ഓമനപ്പേര്.

## സ്വകാര്യ ജീവിതം

ബോളിവുഡ് രംഗത്തെ മികച്ച കുടുംബമായ കപൂർ കുടുംബത്തിലാണ് രൺധീർ ജനിച്ചത്. പ്രമുഖ നടനായ രാജ് കപൂറിന്റെ മൂത്ത പുത്രനാണ് രൺധീർ. നടന്മാരായ ഋഷി കപൂർ, രാജീവ് കപൂർ എന്നിവർ സഹോദരന്മാരാണ്. പ്രമുഖ നടിയായ ബബിതായാണ് പത്നി. നടിമാരായ കരിഷ്മ കപൂർ, കരീന കപൂർ എന്നിവർ മക്കളാണ്.

## അഭിനയജീവിതം
1971 ൽ ആദ്യമായി അഭിനയിക്കുകയും , ചിത്രം സംവിധാനം ചെയ്യുകയും ചെയ്തു കൊണ്ടാണ് രൺധീർ അഭിനയ രംഗത്തേക്ക് വരുന്നത്. *കൽ ആജ് ഓർ കൽ* എന്ന് ഈ ചിത്രത്തിൽ കപൂർ കുടുംബത്തിലെ പലരും അഭിനയിക്കുകയും ചെയ്തു. ഈ ചിത്രം ഒരു വിജയമായിരുന്നു. ഇതിനു ശേഷം രണ്ട് ചിത്രങ്ങൾ കൂടി വിജയമായി അഭിനയിച്ചു. 1972 ൽ ജയ ബച്ചൻ നായികയായി അഭിനയിച്ച *ജവാനി ദീവനി* എന്ന ചിത്രം വിജയമായി. https://web.archive.org/web/20061205061418/http://www.boxofficeindia.com/1972.htm.

പിന്നീട് 1970 കളുടെ അവസാനത്തിൽ ധാരാളം ചിത്രങ്ങളിൽ അഭിനയിച്ചു. 1984 ലെ *ഖസാന്* എന്ന ചിത്രത്തിന് ശേഷം അഭിനയ ജീവിതത്തിൽ നിന്നും വിരമിച്ചു. 1991 ൽ *ഹെന്ന* എന്ന ചിത്രം സംവിധാനം ചെയ്തു. ഇതിലെ സംവിധാനത്തിന് മികച്ച ഫിലിംഫെയർ പുരസ്കാരം ലഭിച്ചു. 1999 ൽ *ആ അബ് ലൌഡ് ചലേം* എന്ന് ചിത്രം നിർമ്മിച്ചു.

1999 ൽ തന്നെ *മദർ * എന്ന ചിത്രത്തിൽ അഭിനയിച്ചു കൊണ്ട് അഭിനയത്തിലേക്ക് തിരിച്ചു വന്നു. പിന്നീട് 2003 ലും *അർമാൻ* എന്ന ചിത്രത്തിൽ അഭിനയിച്ചു. 
## അവലംബം

## പുറത്തേക്കുള്ള കണ്ണികൾ

* 

വർഗ്ഗം:1947-ൽ ജനിച്ചവർ
വർഗ്ഗം:ഫെബ്രുവരി 15-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്ര നിർമ്മാതാക്കൾ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:കപൂർ കുടുംബം
ആണി

right|200px|thumb|ഒരുകൂട്ടം ആണികൾ.

നിർമ്മാണമേഖലയിലും, മരപ്പണിയിലും ഉപയോഗിക്കുന്ന ഒരറ്റം കൂർത്ത ലോഹനിർമ്മിതമായ ദണ്ഡാണ്‌ **ആണി**. ആവശ്യത്തിന് നീളമുള്ള ഒരുടലും അതിന്റെ ഒരറ്റത്ത് ഒരു കുടയും മറ്റേ അറ്റത്ത് ഒരു സൂച്യഗ്രവും ചേർന്നതാണ്‌ സാമാന്യേന ഇവയുടെ രൂപം. മരപ്പണിയിൽ മരം കൊണ്ടുള്ള ആണികളും ഉപയോഗിക്കാറുണ്ട്. ഇത്തരം ആണികൾക്ക് കൂർത്ത അഗ്രം ഉണ്ടാകുകയില്ല. എങ്കിലും അവയുടെ രണ്ടറ്റങ്ങളും തമ്മിൽ വണ്ണത്തിൽ ചെറിയൊരു വ്യത്യാസം കാണും.രണ്ട് സാമഗ്രികളെ തമ്മിൽ ഉറപ്പിച്ച് നിർത്തുവാനാണ്‌ ആണി ഉപയോഗിക്കുന്നത്. മരപ്പണികളിൽ മരകഷ്ണങ്ങളെ തമ്മിൽ ഉറപ്പിച്ച് നിർത്താനാണ്‌ ആണി ഏറ്റവും കൂടുതൽ ഉപയോഗിക്കപ്പെടുന്നത്. വ്യത്യസ്ത വലിപ്പത്തിലും ആകൃതിയിലും ആണികൾ നിർമ്മിക്കപ്പെടുന്നു. ഉരുക്കുപയോഗിച്ചാണ്‌‍ ഭൂരിഭാഗം ആണികളും വർത്തമാനകാലത്ത് നിർമ്മിക്കപ്പെടുന്നത്, ചില പ്രത്യേക ആവശ്യത്തിനു വേണ്ടി ചെമ്പ്, പിത്തള, അലൂമിനിയം തുടങ്ങിയവയിൽ നിർമ്മിച്ചതും ഉപയോഗിക്കപ്പെടുന്നു. 

ചുറ്റിക, നെയിൽ ഗൺ മുതലായവ ഉപയോഗിച്ചാണ്‌ ആണി അടിച്ചുറപ്പിക്കുന്നത്. ഘർഷണത്തിന്റെ പിൻബലത്തിലാണ്‌ ആണി രണ്ട് വസ്തുക്കളെ കൂട്ടി ഉറപ്പിച്ചു നിർത്തുന്നത്. ചിലപ്പോൾ കൂർത്ത അഗ്രം വളച്ച് ആണി ഊരിപോകുന്നത് തടയാറുണ്ട്. പിരിയുള്ള ആണികളും ഉപയോഗത്തിലുണ്ട്.അവ ഉറപ്പിക്കുന്നത് സ്ക്രൂഡ്രൈവർ ഉപയോഗിച്ചാണ്‌.
വലുപ്പത്തിനനുസരിച്ച് ആണികൾ വ്യത്യസ്ഥ പേരിൽ അറിയപ്പെടുന്നു

വർഗ്ഗം:നിർമ്മാണസാമഗ്രികൾ
ഖംഭാത് ഉൾക്കടൽ

[right|thumb|300px|വലതുവശത്ത്, ഖംഭാത് ഉൾക്കടൽ. [NASA Earth Observatory|നാസ ഭൌമ നിരീക്ഷണശാലയിൽ നിന്നുള്ള ചിത്രം]]
മുൻപ് **കാംബേ ഉൾക്കടൽ** എന്ന് അറിയപ്പെട്ടിരുന്ന **ഖംഭാത് ഉൾക്കടൽ** ഇന്ത്യയുടെ പടിഞ്ഞാറേ തീരത്ത് ഗുജറാത്ത് സംസ്ഥാനത്തിൽ അറബിക്കടലിലെ ഒരു ഉൾക്കടലാണ്. 80 മൈലോളം നീളമുള്ള ഇത് പടിഞ്ഞാറ് കത്തിയവാർ ഉപദ്വീപിനെയും കിഴക്ക് ഗുജറാത്ത് സംസ്ഥാനത്തിലെ മറ്റു ഭാഗങ്ങളേയും തമ്മിൽ വേർതിരിക്കുന്നു. നർമദ, തപ്തി എന്നീ നദികൾ ഈ ഉൾക്കടലിലേയ്ക്ക് ഒഴുകിച്ചേരുന്നു. അധികം ആഴമില്ലാത്ത ഈ ഉൾക്കടലിൽ ധാരാളം മണൽത്തിട്ടകളും മണൽഭിത്തികളും ഉണ്ട്. ഇവയിൽ നദീമുഖത്തുള്ള മൽ ബാങ്ക്, ഉൾക്കടൽ അറബിക്കടലിലേയ്ക്കു ചേരുന്നിടത്തുള്ള മലാക്ക മണൽത്തിട്ടകൾ, എന്നിവ ഉൾപ്പെടും. വളരെ ഉയർന്ന വേലിയേറ്റങ്ങൾക്ക് പ്രശസ്തമാണ് ഈ ഉൾക്കടൽ. വലിയ ഉയരത്തിലുള്ള ഈ വേലിയേറ്റങ്ങൾ അതിവേഗത്തിൽ തുറമുഖത്തിൽ എത്തുന്നു. വേലിയിറക്കത്തിന്റെ സമയത്ത് ഖംഭാത് പട്ടണത്തോട് ചേർന്നുള്ള കടലിന്റെ പല ഭാഗങ്ങളും ഏകദേശം ഉണങ്ങി കരകാണുന്നു.

ഈ തുറമുഖത്തിലെ വളരെ ഉയർന്ന വേലിയേറ്റങ്ങൾ അലാങ്ങ് കപ്പൽ പുനരുപയോഗ ശാല ഉപയോഗപ്പെടുത്തുന്നു. മാസത്തിൽ രണ്ടുതവണ വരുന്ന ഉയർന്ന വേലിയേറ്റങ്ങളുടെ സമയത്ത് വലിയ കപ്പലുകൾ തുറമുഖത്തിൽ അടുപ്പിക്കുകയും, വേലിയേറ്റം ഇറങ്ങുമ്പോൾ കപ്പലുകൾ അഴിച്ചെടുക്കുകയും ചെയ്യുന്നു.

പുരാതന കാലം മുതൽക്കേ ഖംഭാത് ഉൾക്കടൽ ഒരു പ്രധാന വാണിജ്യ കേന്ദ്രമായിരുന്നു; ഇന്ത്യൻ മഹാസമുദ്രത്തിലെ വാണിജ്യപാതകളുമായി ഇതിന്റെ തുറമുഖങ്ങൾ മദ്ധ്യ ഇന്ത്യയെ യോജിപ്പിച്ചു. ഭറൂച് (ബ്രോച്ച്), സൂറത്ത്, ഖംഭാത്, ഭാവ്നഗർ, ദമൻ എന്നിവ ചരിത്രപ്രാധാന്യമുള്ള തുറമുഖങ്ങളാണ്. ഭറൂച്ച് പുരാതന കാലം മുതൽക്കേ പ്രധാനമായിരുന്നു; ഖംഭാത് മദ്ധ്യ കാലഘട്ടങ്ങളിൽ ഉൾക്കടലിലെ പ്രധാന തുറമുഖമായിരുന്നു, എന്നാൽ ഇവിടെ മണ്ണ് കയറി അടിഞ്ഞതിനുശേഷം, സൂറത്ത്, മുഗൾ സാമ്രാജ്യത്തിലെ പ്രധാന തുറമുഖമായി.

2000-ൽ, ഇന്ത്യയുടെ അന്നത്തെ ശാസ്ത്ര, സാങ്കേതിക മന്ത്രിയായിരുന്ന മുരളി മനോഹർ ജോഷി കാംബേ ഉൾക്കടലിൽ ഒരു പുരാതന നാഗരികതയുടെ അവശിഷ്ടങ്ങൾ നിലനിന്നിരുന്നു എന്നതിന്റെ തെളിവുകൾ, കടലിനടിയിൽ വലുതും സങ്കീർണ്ണവുമായ മനുഷ്യനിർമ്മിത നിർമ്മിതികളുടെ രൂപത്തിൽ നിലനിൽക്കുന്നു എന്ന് അവകാശപ്പെട്ടു.

വർഗ്ഗം:ഗുജറാത്തിന്റെ ഭൂമിശാസ്ത്രം
ഖംഭാത്
ഖംഭാത്
വർഗ്ഗം:അറബിക്കടൽ
രാകേഷ് റോഷൻ

ബോളിവുഡ് ചലച്ചിത്ര രംഗത്തെ ഒരു നടനും, നിർമ്മാതാവും, സംവിധായകനുമാണ് **രാകേഷ് റോഷൻ**  (ഹിന്ദി: राकेश रोशन, ഉർദു: راکیش روشن)  എന്നറിയപ്പെടുന്ന **രാകേഷ് റോഷൻ ലാൽ നഗ്രത്**. (ജനനം:സെപ്റ്റംബർ 6, 1949). ഹിന്ദിയിലെ പ്രമുഖ ഒരു കുടുംബമാണ് റോഷൻ കുടുംബം. ഇദ്ദേഹത്തിന്റെ പിതാവ് റോഷൻ ലാൽ നഗ്രത്ത് പ്രശസ്ത സംഗീതസംവിധായകനും ഗായകനുമായിരുന്നു. രാകേഷിന്റെ മകനായ ഋത്വിക് റോഷൻ ബോളിവുഡിലെ തന്നെ ഒരു മികച്ച നായക നടനാണ്. രാകേഷ് റോഷൻ താൻ സംവിധാനം ചെയ്യുന്ന ചിത്രങ്ങളുടെ എല്ലാം തുടക്കം *കെ* എന്ന അക്ഷരത്തിൽ തുടങ്ങുന്നതിൽ വളരെ പ്രസിദ്ധനാണ്.

## സിനിമ ജീവിതം
1970 ലാണ് രാകേഷ് തന്നെ അഭിനയ ജീവിതം തൂടങ്ങിയത്. ഇതുവരെ 70 ലധികം ചിത്രങ്ങളിൽ അഭിനയിച്ചിട്ടുണ്ട്. 1980 തന്റെ സ്വന്തം ചലച്ചിത്രനിർമ്മാണ കമ്പനിയായ *ഫിലിംക്രാഫ്റ്റ്* തുടങ്ങി. 1980 ൽ തന്നെ ആദ്യ ചിത്രമായ *ആപ് കെ ദീവാനേ* നിർമ്മിച്ചു. 1987 ൽ സംവിധായകനായി *ഖുദ്ഗർസ്* എന്ന ചിത്രം സംവിധാനം ചെയ്തു. 1990-95 കാല ഘട്ടങ്ങളിൽ ധാരാളം വിജയ ചിത്രങ്ങൾ സംവിധാനം ചെയ്തു. *കിഷൻ കനിയ്യ*, *കരൺ അർജുൻ* എന്നിവ അവയിൽ ചിലതാണ്. 2000ൽ തന്റെ മകനായ ഋത്വിക് റോഷൻ നായകനായുള്ള ആദ്യ ചിത്രം നിർമ്മിക്കുകയും മകനെ ബോളിവുഡ് ചലച്ചിത്രമേഖലയിലേക്ക് കൊണ്ടുവന്നു. ഈ ചിത്രം ഒരു വൻ വിജയമാകുകയും ചെയ്തു. ഏറ്റവും കൂടുതൽ പുരസ്കാരങ്ങൾ നേടുകയും ചെയ്തതും, ഏറ്റവും കൂടുതൽ വരുമാനം നേടുകയും ചെയ്തതിന്റെ പേരിൽ ലിംക ബുക് ഓഫ് റേകോർഡ്സ് ൽ പേരു വന്നു. പിന്നീട് 2003 ൽ തന്റെ അടുത്ത ചിത്രം രാകേഷ് സംവിധാനം ചെയ്തു. തന്റെ മകൻ തന്നെ നായകനായ  ഒരു സയൻസ് ഫിക്ഷൻ ചിത്രമായ *കോയി മിൽ ഗയ* എന്ന ചിത്രമായിരുന്നു അത്. പിന്നീട് 2006 ൽ തന്റെ മകനായ ഋത്വിക് റോഷനെ ഒരു സൂപ്പർ ഹീറോ പരിവേഷത്തിൽ അഭിനയിച്ച് *ക്രിഷ്* എന്ന ചിത്രം സംവിധാനം ചെയ്തു. ഇതും ഒരു വൻ വിജയ ചിത്രമായിരുന്നു. 2008 ൽ ആദ്യ ചിത്രം നിർമ്മിച്ചു. *ക്രേസി-4* എന്ന ചിത്രം 2008 ൽ പുറത്തിറങ്ങി.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1949-ൽ ജനിച്ചവർ
വർഗ്ഗം:സെപ്റ്റംബർ 6-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ഹിന്ദി ചലച്ചിത്ര നിർമ്മാതാക്കൾ
വർഗ്ഗം:ലിംക ബുക്ക് ഓഫ് റെക്കോർഡ്സിൽ സ്ഥാനം ലഭിച്ചവർ
ദൊവാബ്

ഒന്നിച്ചുചേർന്ന് ഒഴുകുന്ന രണ്ട് നദികൾക്ക് ഇടയിൽ സ്ഥിതിചെയ്യുന്ന ഒരു ഭൂവിഭാഗത്തിന്, അഥവാ ഭൂമിയുടെ ഒരു നാവിന്, പറയുന്ന പേരാണ് **'ദൊവാബ്**' (പാർസി, ഉർദ്ദു: *ദോ*, "രണ്ട്" + *ആബ്*, "ജലം", അഥവാ "നദി"). 

## ഇന്ത്യയിൽ, ഉത്തർ പ്രദേശിലെ ദൊവാബ്
thumb|right|250px|ഉപ ഭൂവിഭാഗങ്ങളെ കാണിക്കുന്ന ദൊവാബിന്റെ ഭൂപടം, "അപ്പർ ''ദൊവാബ്''," "മദ്ധ്യ ''ദൊവാബ്''," "ലോവർ''ദൊവാബ്''." 
ഇന്ത്യയിലെ ഉത്തർ പ്രദേശ് സംസ്ഥാനത്തിന്റെ തെക്കു പടിഞ്ഞാറ്, ഗംഗ, യമുന നദികൾക്ക് ഇടയിലുള്ള പരന്ന അലൂവിയൽ ഭൂവിഭാഗത്തെയാണ് **ദൊവാബ്** എന്നു വിളിക്കുന്നത്. ഇത് ഷിവാലിക് മലനിരകൾ മുതൽ അലഹബാദിൽ ഗംഗയും യമുനയും ഒരുമിച്ചു ചേരു‍ന്നിടം വരെ നീളുന്നു. 

*ദൊവാബി*ന്റെ വിസ്തീർണ്ണം ഏകദേശം 23,360 ച.മൈൽ (60,500 ച.കി.മീ) ആണ്. ഇതിന് ഏകദേശം 500 മൈൽ നീളവും 60 മൈൽ വീതിയുമുണ്ട്. 

വേദ കാലഘട്ടത്തിലെ ചരിത്രത്തിലും ഐതിഹ്യങ്ങളിലും ഈ ദൊവാബിന് പ്രാധാന്യമുണ്ട്. ഉദാഹരണത്തിന് മഹാഭാരതത്തിലെ ഹസ്തിനപുരിയുടെ സ്ഥാനം **ദൊവാബി**ലാണ്. 

ഈ ജില്ലകളാണ് ദൊവാബിൽ ഉൾക്കൊള്ളുന്നത്: 
[250px|thumb|[Uttar Pradesh|ഉത്തർ പ്രദേശിലെ ഭൂവിഭാഗങ്ങൾ]]

;അപ്പർ *ദൊവാബ്*:
ഡെഹ്രാഡൂൺ, ഹരിദ്വാർ, ഋഷികേശ്, സഹരൻപൂർ, മുസാഫർനഗർ, മീററ്റ്, ദില്ലി, ഘാസിയബാദ്, ഗൗതം ബുദ്ധ നഗർ, ബുലന്ദേശ്വർ

;കേന്ദ്ര, അഥവാ മദ്ധ്യ *ദൊവാബ്*: 
മഥുര, അലിഗഢ്, ഇത്ത, ആഗ്ര, , 

;ലോവർ *ദൊവാബ്*:
മൈൻപൂരി, ഇത്താവ, ഫര്രൂഖാബാദ്, കാൻപൂർ, ഫത്തേപ്പൂർ, കൗശാംബി, അലഹബാദ്.

## ഇന്ത്യയിലെയും പാകിസ്താനിലെയും പഞ്ചാബ് പ്രദേശത്തുള്ള ദൊവാബുകൾ

ഇന്ത്യയിലെയും പാകിസ്താനിലെയും പഞ്ചാബ് പ്രദേശത്ത് ഒന്നിച്ചു ചേർന്നു ഒഴുകുന്ന നദികൾക്ക് ഇടയിലുള്ള ഓരോ ദൊവാബിനും വ്യതിരക്തമായ ഓരോ പേരുണ്ട്. ഈ പേരുകൾ നൽകിയത്  മുഗൾ ചക്രവർത്തിയായ അക്ബറിന്റെ മന്ത്രിയായിരുന്ന രാജാ തോടർ മാൾ ആണ് എന്നാണ് വിശ്വാസം. 'സിന്ധ് സാഗർ' ഒഴിച്ച് മറ്റ് ദൊവാബുകളുടെ പേരുകൾ ഇവ രൂപവത്കരിക്കുന്ന നദികളുടെ പേർഷ്യൻ പേരുകളുടെ ആദ്യാക്ഷരങ്ങൾ ചേർത്ത് നിർമ്മിച്ചവയാണ്. ജേച്ച്: 'ജെ' (ഝലം) + 'ച്ച്' (ചനാബ്). ഈ പേരുകൾ പടിഞ്ഞാറുനിന്നും കിഴക്കോട്ട് എന്ന ക്രമത്തിലാണ്. 

* *[[Sind Sagar Doab|സിന്ധ് സാഗർ ദൊവാബ്]]* - സിന്ധു, ഝലം നദികൾക്ക് ഇടയിൽ.
* *[[Jech Doab|ജേച്ച് ദൊവാബ്]]* ( *ച്ചാജ്* ദൊവാബ് എന്നും അറിയപ്പെടുന്നു) - ഝലം, ചനാബ് നദികൾക്കിടയിൽ.
* *[[Rechna Doab|രെച്ന ദൊവാബ്]]* - ചനാബ്, രവി നദികൾക്കിടയിൽ.
* *[[Bari Doab|ബാരി ദൊവാബ്]]*, അഥവാ മഝ - രവി, ബിയാസ് നദികൾക്കിടയിൽ.
* *[[Bist Doab|ബിസ്റ്റ് ദൊവാബ്]]* (ജലന്ധർ ദൊവാബ് അഥവാ ദൊവാബ) - ബിയാസ്, സത്ലജ് നദികൾക്കിടയിൽ.

ഇതിനു പുറമേ, സത്ലജ്, യമുന നദികൾക്കിടയിൽ കിടക്കുന്ന ഭൂവിഭാഗത്തെ ചിലപ്പോൾ ദില്ലി ദൊവാബ് എന്നും പറയാറുൺറ്റ്, എന്നാൽ സാങ്കേതികമായി ഇത് ഒരു ദൊവാബല്ല - ഇതിന് ഇരുവശവുമുള്ള നദികൾ (യമുനയും സത്ലജും) ഒന്നിച്ചുചേർന്ന് ഒഴുകുന്നവയല്ല.

## റായ്ച്ചൂർ ദൊവാബ്, തെക്കേ ഇന്ത്യ

ആന്ധ്രാ പ്രദേശ്, കർണ്ണാടക സംസ്ഥാനങ്ങളിലായി, കൃഷ്ണ നദി, അതിന്റെ പോഷകനദിയായ തുംഗഭദ്ര നദി, എന്നിവയ്ക്ക് ഇടയ്ക്കായി കിടക്കുന്ന ത്രികോണാകൃതിയിലുള്ള പ്രദേശമാണ് റായ്ച്ചൂർ ദൊവാബ്. ഇതേ പേരാണ് റായ്ച്ചൂർ പട്ടണത്തിനും നൽകിയിരിക്കുന്നത്.

## അവലംബം


വർഗ്ഗം:ഇന്ത്യയിലെ ഭൂപ്രദേശങ്ങൾ
വർഗ്ഗം:ഭൂമിശാസ്ത്രസംജ്ഞകൾ
ശ്രീകണ്ഠാപുരം നഗരസഭ

കണ്ണൂർ ജില്ലയിലെ  ഇരിക്കൂർ ബ്ലോക്കിൽ ഉൾപ്പെടുന്ന ഒരു നഗരസഭയാണ് ‌ **ശ്രീകണ്‌ഠാപുരം**. ഇത് കണ്ണൂർ ലോകസഭാമണ്ഡലത്തിലും, ഇരിക്കൂർ നിയമസഭാമണ്ഡലത്തിലും ഉൾപ്പെടുന്നു.

## ചരിത്രം
മൂഷിക രാജാക്കന്മാരിൽ 118-മാനായ ശ്രീകണ്ഠമൂഷികൻറെ  തലസ്ഥാനമായിരുന്നു ഈ പ്രദേശം.  ശ്രീകണ്ഠൻറെ കാലശേഷം ശ്രീകണ്‌ഠാപുരം എന്നറിയപ്പെട്ടു തുടങ്ങി. ചരിത്രത്തിൽ സിരവുപട്ടണം, ചിരുകണ്ടിടം, ജരഫത്താൻ, ശരഫട്ടൻ തുടങ്ങി പലപേരുകളിൽ ഈ പ്രദേശം അറിയപ്പെട്ടിരുന്നു.

എ.ഡി. 9 നൂറ്റാണ്ടിൽ മാലിക്‌ ഇബാനുദിനാർ മത പ്രചാരണത്തിനായി സ്ഥാപിച്ച പള്ളികളിൽ മൂന്നാമത്തേത് ശ്രീകണ്‌ഠാപുരം ഗ്രാമപഞ്ചായത്തിലെ പഴയങ്ങാടി എന്ന സ്ഥലത്തായിരുന്നു.

ചരിത്രാതീത കാലം മുതൽ വനവിഭവങ്ങളുടെ വിപണന കേന്ദ്രമായിരുന്നു  ശ്രീകണ്‌ഠാപുരം പഞ്ചായത്തിലെ കൂട്ടുമുഖം. കുടക്കിൽ നിന്നുള്ള വനവിഭവങ്ങൾ ഇത് വഴിയായിരുന്നു കൊണ്ടുപോയിരുന്നത്.

നൂറ്റാണ്ടിൻറെ മധ്യ കാലഘട്ടങ്ങളിൽ കേരളത്തിൽ നടന്ന കാർഷിക കലാപങ്ങളിൽ ശ്രീകണ്‌ഠാപുരവും ഭാഗഭാക്കായിരുന്നു. ചരിത്ര പ്രസിദ്ധമായ കാവുമ്പായി കാർഷിക കലാപം ശ്രീകണ്‌ഠാപുരം ഗ്രാമപഞ്ചായത്തിലെ കാവുമ്പായി  എന്ന പ്രദേശത്ത് നടന്നിട്ടുള്ളതാണ്.

മൂഷിക രാജാക്കന്മാരും കോലത്തിരികളും ഹൈദരാലിയും ടിപ്പുസുൽത്താനും ശ്രീകണ്‌ഠാപുരം ഭരിച്ചിരുന്നു. 1792ൽ ടിപ്പുസുൽത്താൻറെ പരാജയത്തെ തുടർന്നു ഈസ്റ്റിന്ത്യ കമ്പനി അധികാരം ഏറ്റെടുത്തു. 1858ൽ ഇന്ത്യാ ഭരണം കമ്പനിയിൽ നിന്ന് ബ്രിട്ടീഷ്‌ പാർലമെൻറ് ഏറ്റെടുത്തു. ഈ പ്രദേശം മദ്രാസ്‌ പ്രസിഡൻസിയുടെ ഭാഗമായി. സ്വാതന്ത്ര്യം ലഭിച്ചതിനുശേഷം ൽ നടപ്പിലാക്കിയ മദ്രാസ്‌ വില്ലേജ്‌ പഞ്ചായത്ത് ആക്റ്റ്‌ അനുസരിച്ച്  ശ്രീകണ്‌ഠാപുരം, നിടിയെങ്ങ, കാഞ്ഞിലേരി എന്നീ വില്ലേജ്‌ പഞ്ചായത്തുകളിലേക്കു തെരഞ്ഞെടുക്കപ്പെട്ട ഭരണസമിതി നിലവിൽ വന്നു1955-ലാണ്‌ ശ്രീകണ്‌ഠപുരം പഞ്ചായത്ത്‌ രൂപംകൊണ്ടത്‌. ജനാബ് അബ്‌ദുൾ റഹ്മാൻ സാഹിബായിരുന്നു ആദ്യത്തെ പ്രസിഡന്റ്‌. 1960 ൽ വില്ലേജുകളുടെ പുനരേകീകരണ നിയമം മൂലം ശ്രീകണ്‌ഠപുരം, നിടിയേങ്ങ എന്നിവ ചേർന്ന്‌ ഇപ്പോഴത്തെ പഞ്ചായത്ത്‌ രൂപീകൃതമായി. പിന്നീട് 2015ൽ യുഡിഎഫ് സർക്കാരിൻ്റെ ഭരണത്തിൽ ശ്രീകണ്ഠപുരം നഗരസഭ രൂപീകരിച്ചു.

## മടമ്പം
ശ്രീകണ്‌ഠാപുരം നഗരസഭയിലെ തൃക്കടമ്പ് എന്ന സ്ഥലത്തു നിന്നു 5 മിനിറ്റ് നടന്നാൽ മടമ്പത്ത് എത്താം. തൃക്കടമ്പ് ബസ്സ് സ്റ്റോപ്പ് മടമ്പം എന്ന പേരിലും അറിയപ്പെടുന്നു. പി.കെ.എം. ബി.എഡ് കോളേജ് ഇവിടെ സ്ഥിതി ചെയ്യുന്നു. ഈ കോളേജിന് അല്പം പുറകിലായി കപ്പൂച്ചിൻ അച്ചന്മാരുടെ പള്ളിയുണ്ട്. തൃക്കടമ്പ് ബസ്സ് സ്റ്റോപ്പിൽ നിന്ന് കോളേജ് റോഡ് വഴി മുന്നോട്ട് പോയാൽ മടമ്പം റഗുലേറ്റർ കംബ്രിഡ്ജും, അവിടെനിന്നു നോക്കിയാൽ കോട്ടയം അതിരൂപതയുടെ കീഴിലുള്ള മടമ്പം ഫോറോന പള്ളിയും കാണാം. മേരിലാന്റ് ഹൈസ്കൂൾ ഇവിടെ സ്ഥിതി ചെയ്യുന്നു.

## വാർഡുകൾ
ശ്രീകണ്ഠപുരം നഗരസഭയിലെ 31 വാർഡുകൾ ചുവടെ കൊടുത്തിരിക്കുന്നവയാണ്:
#ചെമ്പന്തൊട്ടി 
#കൊരങ്ങോട്	 
#കരയത്തുംചാൽ 
#അമ്പഴത്തുംചാൽ
#കംബാലരി 	 
#കാനപ്രം
#പന്ന്യാൽ
#പുള്ളിമാൻകുന്ന്
#കാവുമ്പായി 
#ഐച്ചേരി 
#എള്ളരിഞ്ഞി
#കൈതപ്രം
#മടമ്പം 	 
#ചേരിക്കോട് 
#നെടുങ്ങോം 
#ചുണ്ടപ്പറമ്പ്
#ആലക്കുന്ന്
#കാഞ്ഞിലേരി 
#ബാലങ്കരി 
#വയക്കര 
#കണിയാർവയൽ	 
#കോട്ടൂർ 
#പഞ്ചമൂല	 
#ആവണക്കോൽ
#ശ്രീകണ്ഠാപുരം
#പഴയങ്ങാടി
#ചേപ്പറമ്പ
#നെടിയേങ്ങ കവല
#നെടിയേങ്ങ 	 
#പെരുവഞ്ചി 
# കട്ടായി 

## അവലംബം

വർഗ്ഗം:കണ്ണൂർ ജില്ലയിലെ നഗരസഭകൾ
ശമിത ഷെട്ടി

ബോളിവുഡ് ചലച്ചിത്ര രംഗത്തെ ഒരു നടിയാണ് **ശമിത ഷെട്ടി**(തുളു : ಶಮಿತಾ ಶೆಟ್ಟಿ),(ജനനം: ഫെബ്രുവരി 2, 1979). പ്രമുഖ നടിയായ ശിൽപ്പ ഷെട്ടി സഹോദരിയാണ് .

## ആദ്യ ജീവിതം
സുരേന്ദ്ര ഷെട്ടി, സുനന്ദ ഷെട്ടി ദമ്പതികളുടെ ഇളയ മകളാണ് ശമിത. മാംഗളൂരിലാണ് ശമിത ജനിച്ചത്. സുരേന്ദ്ര ഷെട്ടി ഒരു വ്യവസായിയാണ്.

## അഭിനയജീവിതം
2000 ലാണ് ആദ്യമായി ഒരു ചിത്രത്തിലഭിനയിച്ചത്. *മോഹബ്ബത്തേൻ* എന്ന ചിത്രത്തിലെ അഭിനയം വളരെ ശ്രദ്ധേയമായി. പിന്നീട് പല ചിത്രങ്ങളിലും ഐറ്റം ഗാന ചിത്രങ്ങളുടെ രംഗങ്ങളിൽ അഭിനയിച്ചു. പിന്നീട് 2001 ലെ *മേരെ യാർ കി ശാദി* , 2002 ലെ *സാത്തിയ* എനീ ചിത്രങ്ങളിൽ അഭിനയിച്ചു. പിന്നീട് *സെഹർ* എന്ന ചിത്രം വളരെയധികം ശ്രദ്ധേയമായി. 
## അവലംബം

## പുറത്തേക്കുള്ള കണ്ണികൾ

*

വർഗ്ഗം:1979-ൽ ജനിച്ചവർ
വർഗ്ഗം:ഫെബ്രുവരി 2-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
രാഹുൽ ബോസ്

ഇന്ത്യൻ ചലച്ചിത്ര മേഖലയിലെ ഒരു നടനും, സംവിധായകനും, തിരക്കഥാകൃത്തുമാണ് **രാഹുൽ ബോസ്**(,) (ജനനം: ജൂലൈ 27, 1967).

## ആദ്യ ജീവിതം
27 ജൂലൈ, 1967 ലാണ് രാഹുൽ ജനിച്ചത്. ചെറുപ്പകാലത്ത് തന്നെ ബോക്സിംഗ്, റഗ്ബി എന്നീ കളികളിൽ പ്രാവീണ്യം നേടിയിരുന്നു. വിദ്യഭ്യാസ കാലത്ത് പ്രസിദ്ധ ക്രിക്കറ്റ് കളിക്കാരനായിരുന്ന മൻസൂർ അലി ഖാൻ പട്ടോടിയുടെ കീഴിൽ ക്രിക്കറ്റ് അഭ്യസിച്ചിരുന്നു.

## അവലംബം

## പുറത്തേക്കുള്ള കണ്ണികൾ
* 
* Rahul Bose Blog 

വർഗ്ഗം:1967-ൽ ജനിച്ചവർ
വർഗ്ഗം:ജൂലൈ 27-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ഹിന്ദി ചലച്ചിത്ര തിരക്കഥാകൃത്തുക്കൾ
വർഗ്ഗം:മറാഠികൾ
വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ
ഉളിക്കൽ ഗ്രാമപഞ്ചായത്ത്

കണ്ണൂർ ജില്ലയിലെ ഇരിക്കൂർ ബ്ലോക്കിൽ ഉൾപ്പെടുന്ന ഒരു ഗ്രാമപഞ്ചായത്താണ്‌ **ഉളിക്കൽ**. ഇത് കണ്ണൂർ ലോകസഭാമണ്ഡലത്തിലും,ഇരിക്കൂർ നിയമസഭാമണ്ഡലത്തിലും ഉൾപ്പെടുന്നു.

## അതിരുകൾ
*വടക്ക്‌: പയ്യാവൂർ ഗ്രാമപഞ്ചായത്ത്‌
*കിഴക്ക്‌: പായം ഗ്രാമപഞ്ചായത്ത്‌
*പടിഞ്ഞാറ്‌: ഇരിക്കുർ ഗ്രാമപഞ്ചായത്ത്, ശ്രീകണ്‌ഠപുരം നഗരസഭ
*തെക്ക്‌: വളപട്ടണം പുഴ 
*വടക്ക്‌ കിഴക്ക്: പടിയൂർ-കല്ല്യാട് ഗ്രാമപഞ്ചായത്ത്
*തെക്ക്‌: മട്ടന്നൂർ, ഇരിട്ടി നഗരസഭകൾ

## വാർഡുകൾ
#മണിക്കടവ് നോർത്ത്  	 
#മാട്ടറ 	 
#കാലാങ്കി 
#കോളിത്തട്ട് 	
#കല്ലംതോട് 
#തൊട്ടിപ്പാലം 
#പേരട്ട 	 
#അറബി 
#വട്ട്യാംതോട്
#കതുവാപറമ്പ് 	 
#വയത്തൂർ 
#കേയാപറമ്പ്
#ഉളിക്കൽ വെസ്റ്റ് 
#ഉളിക്കൽ ഈസ്റ്റ് 	 
#നെല്ലിക്കാംപൊയിൽ  	 
#എഴൂർ 	 
#തേർമല 
#മുണ്ടാനൂർ 
#നുച്യാട് 
#മണിപ്പാറ	 
#പെരുമ്പള്ളി 	 
#മണിക്കടവ് സൌത്ത്

## പ്രധാന സർക്കാർ സ്ഥാപനങ്ങൾ
* പഞ്ചായത്ത് ഓഫീസ് 
* വില്ലേജ് ഓഫീസ് 
* പോലീസ് സ്റ്റേഷൻ
* പോസ്റ്റ് ഓഫീസ്
* സബ് രജിസ്ട്രാർ ഓഫീസ് 
* കെഎസ്ഇബി സെക്ഷൻ ഓഫീസ്
* കൃഷിഭവൻ
* റബ്ബർ ബോർഡ് ഫീൽഡ് സ്റ്റേഷൻ 
* ആധാരം എഴുത്ത് ഓഫീസ് 
* സർക്കാർ സ്കൂളുകൾ 
* ഹോമിയോ, ആയുർവേദ ആശുപത്രികൾ
* കുടുംബാരോഗ്യ കേന്ദ്രം, ഉളിക്കൽ
* കുടുംബശ്രീ സിഡിഎസ് ഓഫീസ്

## സ്വകാര്യ സ്ഥാപനങ്ങൾ
* എസ്ജെ ജി സിനിമാസ്, ഉളിക്കൽ
* എംപിസി സ്പെഷ്യാലിറ്റി ആശുപത്രി, ഉളിക്കൽ 
* എഫ്എംസി മെഡിക്കൽ സെന്റർ, ഉളിക്കൽ 
* എൽജെ ആയുർവേദ ആശുപത്രി, ഉളിക്കൽ
* ഡോ.എപിജെ അബ്ദുൽ കലാം കോളേജ് ഓഫ് പ്രൊഫഷണൽ സ്റ്റഡീസ്, ഉളിക്കൽ 
* ഫ്ലവററ്റ് ഇംഗ്ലീഷ് മീഡിയം സ്കൂൾ, ഉളിക്കൽ
* സെന്റ് തോമസ് മാർത്തോമ്മാ ഇംഗ്ലീഷ് മീഡിയം സ്കൂൾ, വയത്തൂർ
* വയത്തൂർ യുപി സ്കൂൾ

## അവലംബം


വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
സഞ്ജയ് കപൂർ

ബോളിവുഡ് ചലച്ചിത്ര രംഗത്തെ ഒരു നടനാണ് **സഞ്ജയ് കപൂർ** (ജനനം: 17 ഒക്ടോബർ 1965). പ്രമുഖ നടനായ അനിൽ കപൂർ, ബോണി കപൂർ എന്നീവർ  സഹോദരന്മാരാണ്.

## ആദ്യ ജീവിതം
ചലച്ചിത്രനിർമ്മാതാവായ സുരീന്ദർ കപൂർ പിതാവാണ്.

## അഭിനയജിവിതം
തന്റെ ആദ്യ ചിത്രം നടിയായ തബു നായികയായ *പ്രേം* എന്ന ചിത്രമാണ്. പിന്നീട് മാധുരി ദീക്ഷിത് നായികയായ *രാജ* എന്ന ചിത്രത്തിൽ അഭിനയിച്ചത് ശ്രദ്ധേയമായി. പക്ഷേ പിന്നീട് പല ചിത്രങ്ങളും പരജയങ്ങളാ‍യി. 
## പുറത്തേക്കുള്ള കണ്ണികൾ
*
## അവലംബം
* http://www.imdb.com/name/nm0438503/

വർഗ്ഗം:1965-ൽ ജനിച്ചവർ
വർഗ്ഗം:ഒക്ടോബർ 17-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
സഞ്ജയ് സൂരി

ബോളിവുഡ് ചലച്ചിത്ര രംഗത്തെ ഒരു നടനാണ് **സഞ്ജയ് സൂരി** ().

## ആദ്യ ജീവിതം
തന്റെ ജനന സ്ഥലമായ ശ്രീനഗറിൽ 19 വർഷത്തോളം ജീവിച്ചതിനു ശേഷം അഭിനയമോഹവുമായി ഡെൽഹിയിലേക്കും, പിന്നീട് മുംബൈയിലേയ്ക്കും വരികയായിരുന്നു.

## അഭിനയജീവിതം
തന്റെ അഭിനയ ജീവിതം തുടങ്ങിയ 1999 ൽ *പ്യർ മേൻ കഭി കഭി* എന്ന ചിത്രത്തിൽ അഭിനയിച്ചു കൊണ്ടാണ്. അതിന് ശേഷം ധാരാളം സഹ നടന്റെ വേഷങ്ങളിൽ അഭിനയിച്ചു. 2003 ൽ *ഝംഗാർ ബീറ്റ്സ്* എന്ന ചിത്രത്തിൽ അഭിനയിച്ചത് വളരെ ശ്രദ്ധേയമായി.

### മോഡൽ ജീവിതം
1990 ൽ ഡെൽഹിയിൽ എത്തിയതിനുശേഷം മോഡലിംഗിൽ തന്റെ ഔദ്യോഗിക ജീവിതം തുടങ്ങി. പല പരസ്യ ചിത്രങ്ങളിലും അഭിനയിച്ചു.

### സ്വകാര്യ ജീവിതം
സൂരി വിവാഹം ചെയ്തിരിക്കുന്നത് അംബികയെയാണ്. ഇവർക്ക് 2007 ൽ ഒരു മകനുണ്ടായി.

## അവലംബം


## പുറത്തേക്കുള്ള കണ്ണികൾ
*

വർഗ്ഗം:1971-ൽ ജനിച്ചവർ
വർഗ്ഗം:ഏപ്രിൽ 6-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഇന്ത്യൻ മോഡലുകൾ
ശത്രുഘ്നൻ സിൻ‌ഹ

ബോളിവുഡ് ചലച്ചിത്ര രംഗത്തെ ഒരു നടനും, രാഷ്ട്രീയ പ്രവർത്തകനുമാണ് **ശത്രുഘ്നൻ സിൻ‌ഹ** (ജനനം: ഡിസംബർ 9, 1946).

## ആദ്യ ജീവിതം
സിൻ‌ഹ ജനിച്ചത് ബീഹാറിലാണ്. അഭിനയത്തിനുള്ള താൽപ്പര്യം കൊണ്ട് മുംബൈയിലേക്ക് താമസം മാറ്റുകയായിരുന്നു.

## ഔദ്യോഗിക ജീവിതം
### അഭിനയ ജീവിതം
1970-80 കളിൽ പ്രധാന നടന്മാരിൽ ഒരാളായിരുന്നു ശത്രുഘ്നൻ. വില്ലൻ വേഷങ്ങളിൽ അഭിനയിച്ചുകൊണ്ടാണ് ശത്രുഘ്നൻ തന്റെ അഭിനയജീ‍വിതം തുടങ്ങിയത്. സുഭാഷ് ഘായ് സംവിധാനം ചെയ്ത *കാളി ചരൺ* എന്ന ചിത്രത്തിലെ അഭിനയം ശ്രദ്ധേയമായി.

### രാഷ്ട്രിയ ജീ‍വിതം
ബീഹാറിൽ നിന്നുള്ള രാഷ്ട്രീയപ്രവർത്തകനായ ജയ് പ്രകാശ് നാരായണനിൽ നിന്നും പ്രചോദനം കൊണ്ട് രാഷ്ട്രീയത്തിലേക്ക് എത്താൻ തീരുമാനിച്ചു. അതിനുശേഷം ഭാരതീയ ജനത പാർട്ടിയിൽ ചേർന്ന അദ്ദേഹം നിലവിൽ ഇന്ത്യൻ നാഷണൽ കോൺഗ്രസിനോടൊപ്പമാണ്.

## സ്വകാര്യ ജീവിതം
സിൻ‌ഹ വിവാഹം ചെയ്തിരിക്കുന്നത് പൂനംത്തിനേയാണ്. ഇവർക്ക് മൂന്ന് മക്കളുണ്ട്.

## അവലംബം

## പുറത്തേക്കുള്ള കണ്ണികൾ
* 
* How Shatru became Shotgun
* [Shatrughan Sinha talks about his friend [Amitabh Bachchan]]

വർഗ്ഗം:1946-ൽ ജനിച്ചവർ
വർഗ്ഗം:ഡിസംബർ 9-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഇന്ത്യയിലെ രാഷ്ട്രീയപ്രവർത്തകർ
വർഗ്ഗം:ഇന്ത്യയിലെ അഭിനേതാക്കളായ രാഷ്ട്രീയക്കാർ
സൊഹേൽ ഖാൻ

ബോളിവുഡ് ചലച്ചിത്ര രംഗത്തെ ഒരു നടനാണ് **സൊഹേൽ ഖാൻ**(ഹിന്ദി, सोहेल ख़ान ), (ജനനം: ഡിസംബർ 20, 1970).

## സ്വകാര്യ ജീവിതം
പ്രസിദ്ധ തിരക്കഥകൃത്തായ സലിം ഖാന്റെ മകനായിട്ടാണ് സൊഹേൽ ജനിച്ചത്. മാതാവായ സൽമ ഖാൻ ഒരു നടിയായിരുന്നു. തന്റെ സഹോദരന്മാരായ അർബാസ് ഖാൻ, സൽമാൻ ഖാൻ എന്നിവരും ബോളിവുഡ് നടന്മാരാണ്. തന്റെ സഹോദരിയായ അൽ‌വീര ഖാൻ ബോളിവുഡ് നടനായ അതുൽ അഗ്നിഹോത്രിയെയാണ് വിവാഹം ചെയ്തിരിക്കുന്നത്.

സൊഹേൽ വിവാ‍ഹം ചെയ്തിരിക്കുന്നത് സീമ സച്ദേവ് ഖാനിനെയാണ്. ഇവർക്ക്  നിർവാൺ ഖാൻ എന്ന മകൻ 2000 ൽ ജനിച്ചു.

## അഭിനയ ജീവിതം
തന്റെ അഭിനയ ജീവിതം സൊഹേൽ തുടങ്ങുന്നത് ഒരു നിർമ്മാതാവും, സംവിധായകനുമായിട്ടാണ്. 1997 ലെ *ഔസാർ* എന്ന ചിത്രം സംവിധാനം ചെയ്ത്കൊണ്ടാണ് അത്. ഇതിൽ തന്റെ സഹോദരൻ സൽമാൻ ഖാനെക്കൂടാതെ സഞ്ജയ് കപൂറും അഭിനയിച്ചിരുന്നു. 1998 ൽ *പ്യാർ കിയ തോ ഡർനാ ക്യ* എന്ന ചിത്രം സംവിധാനം ചെയ്തു സൊഹൈൽ. പിന്നീട് 1999 ൽ സൽമാൻ ഖാൻ തന്നെ നായകനായി അഭിനയിച്ച *ഹെലൊ ബ്രദർ* എന്ന ചിത്രം സംവിധാനം ചെയ്തത് ശ്രദ്ധേയമാ‍യി.

അഭിനയിച്ചതിൽ ശ്രദ്ധേയമായ ഒരു ചിത്രം 2005 ലെ *മേംനെ പ്യാർ ക്യോം കിയ* എന്ന ചിത്രമായിരുന്നു.

സൊഹൈൽ 2006 ൽ ഇറങ്ങിയ *ഫൈറ്റ് ക്ലബ്* എന്ന ചിത്രത്തിന്റെ കഥ എഴുതുകയും, നിർമ്മിക്കുകയും ഇതിൽ അഭിനയിക്കുകയും ചെയ്തു. പക്ഷേ ചിത്രം വിജയിച്ചില്ല. പിന്നീട് 2007 ൽ *പാർട്ണർ* എന്ന ചിത്രം നിർമ്മിച്ചത് വൻ വിജയമായിരുന്നു.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1970-ൽ ജനിച്ചവർ
വർഗ്ഗം:ഡിസംബർ 20-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ഹിന്ദി ചലച്ചിത്ര നിർമ്മാതാക്കൾ
മുറിവ്

thumb|200px|വെടിയുണ്ട കൊണ്ടുള്ള മുറിവ്
thumb|200px|മുറിവിന് ചികിത്സിക്കുന്നു.
ത്വക്കിന്റെയോ ഒരു മൃദു കലയുടെയോ സ്വാഭാവികമായ തുടർച്ചയ്ക്കുണ്ടാവുന്ന ഭംഗത്തെയാണ് **മുറിവ്** എന്ന് പറയുന്നത്.

## മുറിവ് തരങ്ങൾ
മുറിവിൻ്റെ ഘടനയനുസരിച്ച് 1. തുറന്ന മുറിവുകൾ 2 .അടഞ്ഞ മുറിവുകൾ

അണുക്കളുടെ സാന്നിധ്യമനുസരിച്ച് 1വൃത്തിയുള്ള മുറിവ് 2.മലിന മായ മുറിവ് 3. അണുബാധയുള്ള മുറിവ് 4. അണു കോളനികളുള്ള    മുറിവ്

### തുറന്ന മുറിവുകൾ

# കീറലുകൾ
# പിഞ്ചലുകൾ
# കിഴുത്ത
# ദ്വാരം
# വെടിയേറ്റ മുറിവ്

### അടഞ്ഞ മുറിവുകൾ
# ചതവ്
# രക്തം കല്ലിയ്ക്കൽ
# ഹെമറ്റോമ

## പുറത്തേക്കുള്ള കണ്ണികൾ

* ''Wounds'', online open-access journal featuring articles about wound care and related research.
* Ostomy Wound Management, online open-access journal featuring articles about wound care, ostomy care, incontinence care and nutrition
* Journal of Burns and Wounds , online open-access journal featuring articles about wound care and related research
* US based wound healing society

## അവലംബം

വർഗ്ഗം:ശരീരശാസ്ത്രം
സത്യരാജ്

തമിഴ് ചലച്ചിത്ര മേഖലയിലെ ഒരു നടനാണ് **സത്യരാജ്** () (ജനനം: ഒക്ടോബർ 3, 1954).

## സ്വകാര്യ ജീവിതം

സത്യരാജ് ആ‍ദ്യകാല വിദ്യാഭ്യാസം പൂർത്തീകരിച്ചത് കോയമ്പത്തൂരിലാണ്.

## അഭിനയ ജീവിതം
ഒരു സിനിമ ചിത്രീകരണ വേളയിൽ നടൻ ശിവകുമാറിനെ കാണുകയും തന്റെ അഭിനയത്തോടുള്ള അഭിനിവേശം പറയുകയും ചെയ്തു. ഇതിനു ശേഷം അഭിനയത്തോടുള്ള താൽപ്പര്യം മൂലം ചെന്നൈയിലേക്ക് പോവുകയും ചെയ്തു. 
ആദ്യ ചിത്രം * കൊടൂംഗൾ ഇല്ലാതാ കോലങ്ങൾ* എന്ന ചിത്രമാണ്. ഒരു നായകനായി ആദ്യം  അഭിനയിച്ച ചിത്രം *സവി* എന്ന ചിത്രമാണ്. "

## അവലംബം


## പുറത്തേക്കുള്ള കണ്ണികൾ
*

വർഗ്ഗം:1954-ൽ ജനിച്ചവർ
വർഗ്ഗം:ഒക്ടോബർ 3-ന് ജനിച്ചവർ
വർഗ്ഗം:തമിഴ്‌ചലച്ചിത്രനടന്മാർ
ആർ. മാധവൻ

ഫിലിംഫെയർ പുരസ്കാരം ലഭിച്ചിട്ടുള്ള ഒരു ഇന്ത്യൻ ചലച്ചിത്രനടനാണ് **മാധവൻ** എന്നറിയപ്പെടുന്ന **മാധവൻ രംഗനാഥൻ** (ജനനം: ജൂൺ 1, 1970). തന്റെ വിവാഹത്തിനു ശേഷം 29ആമത്തെ വയസ്സിലാണ് മാധവൻ തന്റെ അഭിനയജീവിതം തുടങ്ങിയത്.

## അഭിനയ ജീവിതം
2000 ലാണ് മാധവൻ ഒരു പ്രധാന ചിത്രമായ *അലൈപ്പായുതെ* എന്ന ചിത്രത്തിൽ അഭിനയിക്കുന്നത്. 2002 ൽ പ്രശസ്ത ചിത്രമായ *കണ്ണത്തിൽ മുത്തമിട്ടാൽ* എന്ന ചിത്രത്തിൽ അഭിനയിച്ചു. 2003 ൽ *റൺ*, *ആയിതു എഴുതു* എന്നീചിത്രങ്ങളിൽ അഭിനയിച്ചു. *ആയിഹു എഴുതു* എന്ന ചിത്രത്തിലെ അഭിനയത്തിന് ദേശീയപുരസ്കാരത്തിന് നിർദ്ദേശം ലഭിച്ചു. 
1997 ൽ മാധവൻ ചില പരസ്യ ചിത്രങ്ങളിൽ അഭിനയിച്ചിരുന്നു. പിന്നീട് മണിരത്നത്തിന്റെ ചില ചിത്രങ്ങൾക്ക് വേണ്ടിയും ശ്രമിച്ചു.

## ആദ്യ ജീവിതം
ടാറ്റ സ്റ്റീൽ കമ്പനിയിലെ ഉദ്യോഗസ്ഥനായിരുന്ന രംഗന്നാഥന്റെ മകനായി ജാംഷഡ്പൂരിലാണ് മാധവൻ ജനിച്ചത്. മാധവന്റെ സഹോദരി ലണ്ടനിൽ താമസമാണ്.

## സ്വകാര്യ ജീവിതം
മാധവൻ വിവാഹം ചെയ്തിരിക്കുന്നത് ഒരു എയർ ഹോസ്റ്റസ് ആയ സരിതയെയാണ്. ഇവരുടെ വിവാ‍ഹം 1999 ൽ കഴിഞ്ഞു.
2005 ൽ ഇവർക്ക് ഒരു മകനുണ്ടായി.

## അഭിനയിച്ച ചലച്ചിത്രങ്ങൾ

## അവലംബം

## പുറത്തേക്കുള്ള കണ്ണികൾ

*

|-
! colspan="3" style="background: #DAA520;" | Filmfare Awards South
|-

|-

## കുറിപ്പുകൾ

വർഗ്ഗം:1970-ൽ ജനിച്ചവർ
വർഗ്ഗം:ജൂൺ 1-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:സസ്യാഹാരികൾ
വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
രാജ്‌പാൽ യാദവ്

ഇന്ത്യൻ ചലച്ചിത്രനടനും ഒരു ഹാസ്യകാരനുമാണ് **രാജ്‌പാൽ യാദവ്**.

## അഭിനയ ജീവിതം
2005 ൽ രാജ് പാൽ ഒരു നായകനായി *മേൻ , മേര പതി ഓർ വോ* എന്ന ചിത്രത്തിൽ അഭിനയിച്ചു. ഇത് കൂടാതെ *ഹംഗാമ*, *വക്ത്*, *മാലാമാൽ വീക്ലി*, *ചുപ് ചുപ് കേ* എന്നീ ചിത്രങ്ങളിലെ പ്രധാന ഹാസ്യവേഷങ്ങൾ അഭിനയിച്ചത് വളരെ ശ്രദ്ധേയമായി. മലയാളത്തിലെ പ്രധാന സംവിധായകൻ ഹിന്ദിയിലെക്ക് പുനർ നിർമ്മിച്ചിരിക്കുന്ന മിക്ക ചിത്രങ്ങളിൽ രാജ് പാൽ യാദവ് ഹാസ്യ വേഷങ്ങൾ ചെയ്തിട്ടുണ്ട്.

## പുറത്തേക്കുള്ള കണ്ണികൾ
*

വർഗ്ഗം:1970-ൽ ജനിച്ചവർ
വർഗ്ഗം:നവംബർ 26-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹാസ്യനടന്മാർ